## Tehnički propis za čelične konstrukcije

### NN 112/2008 (1.10.2008.), Tehnički propis za čelične konstrukcije

# MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

**3269**

Na temelju članka 19. Zakona o prostornom uređenju i gradnji (»Narodne novine«
br. 76/07) ministrica zaštite okoliša, prostornog uređenja i graditeljstva
donosi

## TEHNIČKI PROPIS

### ZA ČELIČNE KONSTRUKCIJE

I. OPĆE ODREDBE

Članak 1.

(1) Ovim se Tehničkim propisom (u daljnjem tekstu: Propis), u okviru
ispunjavanja bitnih zahtjeva za građevinu, propisuju tehnička svojstva za nosive
čelične konstrukcije u građevinama (u daljnjem tekstu: čelična konstrukcija),
zahtjevi za projektiranje, izvođenje, uporabljivost, održavanje i drugi zahtjevi
za čelične konstrukcije, te tehnička svojstva i drugi zahtjevi za građevne
proizvode namijenjene ugradnji u čeličnu konstrukciju (u daljnjem tekstu:
građevni proizvodi).
(2) Ovaj Propis odnosi se i na elemente u građevinama koji nisu sastavni dio
čelične konstrukcije (nekonstrukcijski elementi) odnosno na elemente čelične
konstrukcije koji ne utječu na mehaničku otpornost i stabilnost građevine u
cjelini.
(3) Ovaj Propis ne odnosi se na čelične konstrukcije koje nisu obuhvaćene
normama na koje upućuje Prilog »H«.

Članak 2.

Projektiranje, izvođenje, održavanje i način uporabe građevine moraju biti takvi
da se ispune zahtjevi propisani ovim Propisom.

Članak 3.

(1) Čelična konstrukcija je dio građevnog sklopa građevine.
(2) Ispunjavanje bitnog zahtjeva mehaničke otpornosti i stabilnosti građevine i
dijela bitnog zahtjeva zaštite od požara, koji se odnosi na očuvanje nosivosti
čelične konstrukcije u slučaju požara tijekom određenog vremena utvrđenog
posebnim propisom (u daljnjem tekstu: otpornost na požar), postiže se čeličnom
konstrukcijom koja ima tehnička svojstva i ispunjava zahtjeve propisane ovim
Propisom.

Članak 4.

Građevni proizvodi od čelika na koje se primjenjuje ovaj Propis jesu:
– proizvodi od čelika (toplo i hladno oblikovani čelični profili, limovi, trake,
šipke, žice, čelični lijev)
– mehanički spojni elementi
– dodatni materijal za zavarivanje
– vlačni elementi visoke čvrstoće
– konstrukcijski ležajevi
– drugi građevni proizvodi za koje su propisani zahtjevi u prilozima ovoga
Propisa radi ugradnje zajedno s proizvodima iz podstavaka 1. do 5. ovoga stavka.

Članak 5.

(1) Čelična konstrukcija i građevni proizvodi na koje se primjenjuje ovaj Propis
moraju imati tehnička svojstva i ispunjavati druge zahtjeve propisane ovim
Propisom.
(2) Sastavni dijelovi čelične konstrukcije (temelji i slično), i građevni
proizvodi koji se u njih ugrađuju, a koji nisu obuhvaćeni ovim Propisom, moraju,
osim odredbi ovoga Propisa, zadovoljiti i odredbe posebnog Propisa kojim se
uređuju takve konstrukcije.

II. TEHNIČKA SVOJSTVA ČELIČNE KONSTRUKCIJE

Članak 6.

(1) Tehnička svojstva čelične konstrukcije moraju biti takva da tijekom trajanja
građevine uz propisano, odnosno projektom određeno izvođenje i održavanje
čelične konstrukcije, ona podnese sve utjecaje uobičajene uporabe i utjecaje
okoliša, tako da tijekom građenja i uporabe predvidiva djelovanja na građevinu
ne prouzroče:
– rušenje građevine ili njezinog dijela,
– deformacije nedopuštena stupnja,
– oštećenja građevnog sklopa ili opreme zbog deformacije čelične konstrukcije,
– nerazmjerno velika oštećenja građevine ili njezinog dijela u odnosu na uzrok
zbog kojih su nastala.
(2) Tehnička svojstva čelične konstrukcije, uz uvjete iz stavka 1. ovoga članka,
moraju biti takva da se u slučaju požara očuva nosivost konstrukcije ili
njezinog dijela tijekom određenog vremena propisanog posebnim propisom.
(3) Tehnička svojstva čelične konstrukcije iz stavka 1. i 2. ovoga članka
postižu se projektiranjem i izvođenjem čelične konstrukcije u skladu s odredbama
ovoga Propisa.
(4) Očuvanje tehničkih svojstava iz stavka 1. i 2. ovoga članka postiže se
održavanjem čelične konstrukcije u skladu s odredbama ovoga Propisa.

Članak 7.

(1) Ako čelična konstrukcija ima tehnička svojstva propisana člankom 6. stavkom
1. i 2. ovoga Propisa, podrazumijeva se da građevina ispunjava bitni zahtjev
mehaničke otpornosti i stabilnosti, te da ima propisanu otpornost na požar.
(2) Kada je, sukladno posebnim propisima, potrebna dodatna zaštita čelične
konstrukcije radi ispunjavanja zahtjeva otpornosti na požar (obloga, sprinkler
instalacija i sl.), to zaštićivanje smatrat će se sastavnim dijelom tehničkog
rješenja čelične konstrukcije.

Članak 8.

Tehnička svojstva čelične konstrukcije moraju biti takva, da, osim ispunjavanja
zahtjeva ovoga Propisa, budu ispunjeni i zahtjevi posebnih propisa kojima se
uređuje ispunjavanje drugih bitnih zahtjeva za građevinu.

Članak 9.

(1) Čelična konstrukcija mora, nakon rekonstrukcije građevine čiji je sastavni
dio, imati tehnička svojstva propisana člankom 6. stavkom 1. i 2. i člankom 8.
ovoga Propisa.
(2) Iznimno od stavka 1. ovoga članka, čelična konstrukcija mora nakon
rekonstrukcije građevine, kojom se ne utječe bitno na tehnička svojstva čelične
konstrukcije, imati najmanje tehnička svojstva koja je imala prije
rekonstrukcije (u daljnjem tekstu: zatečena tehnička svojstva), ako su ista u
skladu s propisima koji su vrijedili u doba njenog nastanka.
(3) Smatra se da rekonstrukcija građevine nema bitan utjecaj na tehnička
svojstva čelične konstrukcije ako su zatečena tehnička svojstva vezana za
mehaničku otpornost i stabilnost zadovoljavajuća i ako se mijenjaju do uključivo
10%.
(4) Odredba stavka 2. ovoga članka ne primjenjuje se:
– na višestruke rekonstrukcije građevine kojima se mijenjaju zatečena tehnička
svojstva čelične konstrukcije u cjelini odnosno njezinih pojedinih dijelova,
koja svojstva su vezana za mehaničku otpornost i stabilnost građevine
– na rekonstrukciju građevine kojoj je čelična konstrukcija oštećena tako da
postoji opasnost za život i zdravlje ljudi, okoliš, prirodu, druge građevine i
stvari ili stabilnost tla na okolnom zemljištu.
– na rekonstrukciju građevine javne namjene za koju je projekt izrađen prije 8.
listopada 1964. godine, u kojem slučaju građevina nakon rekonstrukcije mora
imati seizmičku otpornost prema ovom Propisu.

Članak 10.

(1) Tehnička svojstva zaštite čelične konstrukcije od korozije moraju osigurati
ispunjavanje zahtjeva iz članka 6. ovoga Propisa.
(2) Zaštita čelične konstrukcije od korozije mora se provoditi na način da se
osigura postizanje svojstava zaštite iz stavka 1. ovoga članka.
(3) Ako se zaštita provodi prema normama na koje upućuje Prilog »I« ovoga
Propisa smatra se da je osigurano postizanje svojstava zaštite iz stavka 1.
ovoga članka.
(4) Dopušteno je koristiti i druge norme osim onih na koje upućuje Prilog »I«
ovoga Propisa pod uvjetom da je postignuta ista razina usklađenosti.
(5) Zaštita čelične konstrukcije od korozije smatra se sastavnim dijelom
tehničkog rješenja čelične konstrukcije.
(6) Prilogom »I« ovoga Propisa pobliže je određena zaštita čeličnih konstrukcija
od korozije.

III. GRAĐEVNI PROIZVODI ZA ČELIČNE KONSTRUKCIJE

Članak 11.

(1) Građevni proizvodi proizvode se u proizvodnim pogonima (tvornicama) izvan
gradilišta, ako ovim Propisom za pojedine građevne proizvode nije drukčije
propisano.
(2) Iznimno od stavka 1. ovoga članka predgotovljeni elementi čelične
konstrukcije (u daljnjem tekstu: predgotovljeni elementi) mogu biti izrađeni na
gradilištu za potrebe toga gradilišta.
(3) Pod gradilištem se, osim prostora određenog Zakonom o prostornom uređenju i
gradnji, u smislu odredbe stavka 2. ovoga članka podrazumijeva i proizvodni
pogon u kojem se predgotovljeni elementi, primjenom odgovarajuće tehnologije
građenja, proizvode ili izrađuju za potrebe određenog gradilišta a u skladu s
projektom čelične konstrukcije.

Članak 12.

(1) Građevni proizvod proizveden u proizvodnom pogonu (tvornici) izvan
gradilišta smije se ugraditi u čeličnu konstrukciju ako ispunjava zahtjeve
propisane ovim Propisom i ako je za njega izdana isprava o sukladnosti u skladu
s odredbama posebnog propisa.
(2) Predgotovljeni elementi izrađeni na gradilištu za potrebe toga gradilišta,
smiju se ugraditi u čeličnu konstrukciju ako je za njih dokazana uporabljivost u
skladu s projektom čelične konstrukcije i ovim Propisom.
(3) U slučaju nesukladnosti građevnog proizvoda s tehničkim specifikacijama za
taj proizvod i/ili projektom čelične konstrukcije, proizvođač građevnog
proizvoda odnosno izvođač čelične konstrukcije mora odmah prekinuti proizvodnju
odnosno izradu tog proizvoda i poduzeti mjere radi utvrđivanja i otklanjanja
grešaka koje su nesukladnost uzrokovale.
(4) Ako dođe do isporuke nesukladnog građevnog proizvoda proizvođač odnosno
uvoznik mora, bez odgode, o nesukladnosti toga proizvoda obavijestiti sve kupce,
distributere, ovlaštenu pravnu osobu koja je sudjelovala u potvrđivanju
sukladnosti, i Ministarstvo zaštite okoliša, prostornog uređenja i
graditeljstva.
(5) Proizvođač odnosno uvoznik i distributer građevnog proizvoda dužni su
poduzeti odgovarajuće mjere u cilju održavanja svojstava građevnog proizvoda
tijekom rukovanja, skladištenja i prijevoza, a izvođač čelične konstrukcije
tijekom prijevoza, rukovanja, skladištenja i ugradnje građevnog proizvoda.

Članak 13.

(1) Specificirana svojstva, dokazivanje uporabljivosti, potvrđivanje sukladnosti
te označavanje građevnih proizvoda, ispitivanje građevnih proizvoda, posebnosti
pri projektiranju i građenju te potrebni kontrolni postupci kao i drugi zahtjevi
koje moraju ispunjavati građevni proizvodi određeni su u prilozima ovoga Propisa
i to za:
– proizvode od čelika (toplo i hladno oblikovani čelični profili, limovi, trake,
šipke, žice, čelični lijev) – u Prilogu »A«
– mehaničke spojne elemente – u Prilogu »B«
– dodatni materijal za zavarivanje – u Prilogu »C«
– vlačne elemente visoke čvrstoće – u Prilogu »D«
– konstrukcijske ležajeve – u Prilogu »E«.
(2) Potvrđivanje sukladnosti proizvoda koji nisu obuhvaćeni normama ili znatno
odstupaju od harmoniziranih norma na koje upućuje u Prilozi »A« do »E« iz stavka
1. ovoga članka provodi se prema tehničkim dopuštenjima za te proizvode.
(3) Potvrđivanje sukladnosti, u smislu stavaka 1. i 2. ovoga članka, obuhvaća
radnje ocjenjivanja sukladnosti građevnih proizvoda te, ovisno o propisanom
sustavu ocjenjivanja sukladnosti, izdavanje potvrde tvorničke kontrole
proizvodnje odnosno izdavanje potvrde o sukladnosti građevnih proizvoda.

IV. PROJEKTIRANJE ČELIČNIH KONSTRUKCIJA

Članak 14.

(1) Projektiranjem čeličnih konstrukcija moraju se za građenje i projektirani
uporabni vijek građevine predvidjeti svi utjecaji na čeličnu konstrukciju koji
proizlaze iz načina i redoslijeda građenja, predvidivih uvjeta uobičajene
uporabe građevine i predvidivih utjecaja okoliša na građevinu.
(2) Projektom čelične konstrukcije mora se, u skladu s ovim Propisom, dokazati
da će građevina tijekom građenja i projektiranog uporabnog vijeka ispunjavati
bitni zahtjev mehaničke otpornosti i stabilnosti, otpornost na požar, te druge
bitne zahtjeve u skladu s posebnim propisima.
(3) Ako ovim ili posebnim propisom nije drukčije propisano, uporabni vijek
građevine iz stavka 1. ovoga članka je najmanje 50 godina.

Članak 15.

(1) Mehanička otpornost i stabilnost, te otpornost građevine na požarna
djelovanja dokazuju se proračunima nosivosti i uporabljivosti čelične
konstrukcije za predvidiva djelovanja i utjecaje na građevinu u glavnom
projektu.
(2) Iznimno od stavka 1. ovoga članka, otpornost na požarna djelovanja se ne
mora dokazivati ako posebnim propisom nije određeno vrijeme očuvanja graničnog
stanja nosivosti čelične konstrukcije u slučaju požara.
(3) Proračuni iz stavka 1. ovoga članka provode se primjenom prikladnih
proračunskih postupaka koji se po potrebi mogu dopuniti ispitivanjima, pri čemu
se u obzir uzimaju svi mjerodavni parametri.
(4) Proračunski i drugi modeli moraju biti takvi da, uzimajući u obzir
pouzdanost ulaznih podataka i točnost izvedbe, odgovaraju ponašanju konstrukcije
tijekom građenja i u uporabi.

Članak 16.

(1) Na projektiranje čeličnih konstrukcija primjenjuju se hrvatske norme iz
Priloga »H« ovoga Propisa.
(2) Dopuštena je primjena i drugih pravila projektiranja čeličnih konstrukcija
koja se razlikuju od pravila danih hrvatskim normama iz Priloga »H« ovoga
Propisa, ako se dokaže da se primjenom tih pravila ispunjavaju zahtjevi ovoga
Propisa najmanje na razini određenoj hrvatskim normama iz Priloga »H«.
(3) Prilogom »H« iz stavka 1. ovoga članka pobliže se određuje projektiranje
čeličnih konstrukcija.

Članak 17.

(1) Iznimno od odredbi članka 16. ovoga Propisa, u razdoblju do 31. prosinca
2010. godine na projektiranje čeličnih konstrukcija primjenjuju se priznata
tehnička pravila i odredbe Priloga »G« ovoga Propisa.
(2) Prilogom »G« iz stavka 1. ovoga članka pobliže se određuje projektiranje
čeličnih konstrukcija iz toga stavka ovoga članka.
(3) U razdoblju određenom stavkom 1. ovoga članka, pouzdanost čeličnih
konstrukcija može se utvrditi i na temelju znanstveno potvrđenih teorija ili
eksperimenata, ako se time dokazuje pouzdanost utvrđena priznatim tehničkim
pravilima i odredbama priloga »G« ovoga Propisa.

Članak 18.

Pri projektiranju čelične konstrukcije nije dopuštena primjena priznatih
tehničkih pravila i odredbi iz Priloga »G« ovoga Propisa i istodobna primjena
normi iz Priloga »H« ovoga Propisa za istu čeličnu konstrukciju, osim u slučaju
i na način dopušten ovim Propisom.

Članak 19.

(1) Građevinski projekt – projekt čelične konstrukcije koji je sastavni dio
glavnog projekta građevine mora sadržavati osobito:
1. u tehničkom opisu
– opis utjecaja namjene i načina uporabe građevine te utjecaja okoliša na
svojstva čelične konstrukcije,
– podatke iz elaborata o prethodnim istraživanjima i podatke iz drugih
elaborata, studija i podloga koji mogu utjecati na svojstva čelične
konstrukcije,
– opis čelične konstrukcije, uključivo i temeljenje,
– opis načina izvođenja čelične konstrukcije i ugradnje pojedinih građevnih
proizvoda,
– razred izloženosti dijelova čelične konstrukcije, uključivo betonske dijelove,
– opis mjera zaštite od korozije,
– opis potrebnih mjera zaštite od požara, uključivo podatke o požarnom
djelovanju i analizu mogućih izvorišta požara.
2. u proračunu mehaničke otpornosti i stabilnosti
– podatke o predvidivim djelovanjima i utjecajima na građevinu,
– podatke o temeljnom tlu i potresnom području,
– proračun nosivosti i uporabljivosti čelične konstrukcije za predvidiva
djelovanja i utjecaje, te proračune pojedinih dijelova čelične konstrukcije, za
sve faze prijevoza, prijenosa, izvođenja i uporabe građevine,
– proračun globalne stabilnosti konstrukcije,
– proračun otpornosti čelične konstrukcije na požarna djelovanja, ako je to
prema članku 15. stavku 2. ovoga Propisa potrebno.
3. u programu kontrole i osiguranja kvalitete čelične konstrukcije:
– svojstva koja moraju imati građevni proizvodi koji se ugrađuju u čeličnu
konstrukciju, uključivo odgovarajuće podatke propisane odredbama o označavanju
građevnih proizvoda prema prilozima ovoga Propisa,
– ispitivanja i postupke dokazivanja uporabljivosti građevnih proizvoda koji se
izrađuju na gradilištu za potrebe toga gradilišta,
– kontrolu građevnih proizvoda, koji se ugrađuju u čeličnu konstrukciju, koju
treba provesti prije ugradnje,
– ispitivanja i postupke dokazivanja nosivosti i uporabljivosti čelične
konstrukcije,
– uvjete građenja i druge zahtjeve koji moraju biti ispunjeni tijekom izvođenja
čelične konstrukcije, a koji imaju utjecaj na postizanje projektiranih odnosno
propisanih tehničkih svojstava čelične konstrukcije i ispunjavanje bitnih
zahtjeva za građevinu, te
– druge uvjete značajne za ispunjavanje zahtjeva propisanih ovim Propisom i
posebnim propisima.
(2) Zahtjevi iz točke 3. stavka 1. ovoga članka, ovisno o uvjetima, postupcima i
drugim okolnostima građenja mogu biti detaljnije razrađeni u izvedbenom projektu
čelične konstrukcije.

Članak 20.

Ako projekt čelične konstrukcije radi ispunjavanja uvjeta iz članka 19. ovoga
Propisa određuje primjenu norme iz Priloga ovoga Propisa na način određen tim
Prilogom, smatra se da čelična konstrukcija ispunjava propisane zahtjeve u
dijelu normom uređenog područja.

Članak 21.

Osim uvjeta propisanih odredbama članaka 14. do 20., ovoga Propisa, projekt
čelične konstrukcije kojim se razrađuje izvođenje čelične konstrukcije obvezno
mora sadržavati tehničko rješenje:
– elemenata čelične konstrukcije te način njihove proizvodnje odnosno izrade,
– ugradnje elemenata u čeličnu konstrukciju, uključivo proračun i zahtijevana
svojstva spojeva elemenata s ostalim elementima čelične konstrukcije,
– prijenosa i prijevoza elemenata čelične konstrukcije (mjesta oslanjanja i
vješanja i opis sustava podizanja, položaj elemenata prilikom prijenosa i
prijevoza, put prijevoza, i drugo), te projektiranu težinu i dopuštena
odstupanja težine elementa čelične konstrukcije,
– rasporeda oslonaca, potrebnih potpora, sustava i drugih mjera za osiguravanje
stabilnosti i sprječavanja oštećivanja elemenata konstrukcije tijekom prijevoza,
ugrađivanja i spajanja elemenata konstrukcije.

Članak 22.

(1) Osim uvjeta propisanih odredbama članaka 14. do 20. ovoga Propisa, projekt
rekonstrukcije građevine, kojom se mijenja čelična konstrukcija, obvezno mora
sadržavati podatke o utvrđenim zatečenim tehničkim svojstvima čelične
konstrukcije.
(2) Zatečena tehnička svojstva čelične konstrukcije utvrđuju se uvidom u
dokumentaciju građevine, ispitivanjima, proračunima ili na drugi primjereni
način.

V. IZVOĐENJE I UPORABLJIVOST ČELIČNIH KONSTRUKCIJA

Članak 23.

(1) Građenje građevina koje sadrže čeličnu konstrukciju mora biti takvo da
čelična konstrukcija ima tehnička svojstva i da ispunjava druge zahtjeve
propisane ovim Propisom u skladu s tehničkim rješenjem građevine i uvjetima za
građenje danim projektom, te da se osigura očuvanje tih svojstava i
uporabljivost građevine tijekom njezinog trajanja.
(2) Pri izvođenju čelične konstrukcije izvođač je dužan pridržavati se projekta
čelične konstrukcije i tehničkih uputa za ugradnju i uporabu građevnih proizvoda
i odredaba ovoga Propisa.

Članak 24.

(1) Kod preuzimanja građevnog proizvoda proizvedenog izvan gradilišta izvođač
mora utvrditi:
– je li građevni proizvod isporučen s oznakom u skladu s posebnim propisom i
podudaraju li se podaci na dokumentaciji s kojom je građevni proizvod isporučen
s podacima u oznaci,
– je li građevni proizvod isporučen s tehničkim uputama za ugradnju i uporabu,
– jesu li svojstva, uključivo rok uporabe građevnog proizvoda te podaci značajni
za njegovu ugradnju, uporabu i utjecaj na svojstva i trajnost čelične
konstrukcije sukladni svojstvima i podacima određenim glavnim projektom.
(2) Utvrđeno iz stavka 1. ovoga članka zapisuje se u skladu s posebnim propisom
o vođenju građevinskog dnevnika, a dokumentacija s kojom je građevni proizvod
isporučen se pohranjuje među dokaze o sukladnosti građevnih proizvoda koje
izvođač mora imati na gradilištu.

Članak 25.

(1) Propisana svojstva i uporabljivost građevnog proizvoda izrađenog na
gradilištu utvrđuju se na način određen projektom i ovim Propisom.
(2) Podatke o dokazivanju uporabljivosti i postignutim svojstvima građevnog
proizvoda iz stavka 1. ovoga članka izvođač zapisuje u skladu s posebnim
propisom o vođenju građevinskog dnevnika.

Članak 26.

(1) Zabranjena je ugradnja građevnog proizvoda koji:
– je isporučen bez oznake u skladu s posebnim propisom,
– je isporučen bez tehničke upute za ugradnju i uporabu,
– nema svojstva zahtijevana projektom ili mu je istekao rok uporabe, odnosno
čiji podaci značajni za ugradnju, uporabu i utjecaj na svojstva i trajnost
čelične konstrukcije nisu sukladni podacima određenim glavnim projektom.
(2) Ugradnju građevnog proizvoda odnosno nastavak radova mora odobriti nadzorni
inženjer, što se zapisuje u skladu s posebnim propisom o vođenju građevinskog
dnevnika.

Članak 27.

(1) Izvođenje čelične konstrukcije mora biti takvo da čelična konstrukcija ima
tehnička svojstva i ispunjava zahtjeve određene projektom i ovim Propisom.
(2) Uvjeti za izvođenje čelične konstrukcije određuju se programom kontrole i
osiguranja kvalitete koji je sastavni dio glavnog projekta čelične konstrukcije
najmanje u skladu s odredbama Priloga »I« ovoga Propisa.
(3) Ako je tehničko rješenje čelične konstrukcije, odnosno ako su uvjeti u
kojima se izvode radovi i druge okolnosti koje mogu biti od utjecaja na tehnička
svojstva čelične konstrukcije takvi, da nisu obuhvaćeni odredbama Priloga »I«
ovoga Propisa, tada se programom kontrole i osiguranja kvalitete moraju odrediti
posebni uvjeti građenja kojima se ispunjava zahtjev iz stavka 1. ovoga članka.
(4) Prilogom »I« iz stavka 2. i 3. ovoga članka pobliže se određuje izvođenje i
održavanje čelične konstrukcije.

Članak 28.

(1) Smatra se da čelična konstrukcija ima projektom predviđena tehnička svojstva
i da je uporabljiva ako:
– su građevni proizvodi ugrađeni u čeličnu konstrukciju na propisani način i
imaju ispravu o sukladnosti prema članku 12. stavku 1. ovoga Propisa, odnosno
dokaze uporabljivosti prema članku 12. stavku 2. ovoga Propisa,
– su uvjeti građenja i druge okolnosti, koje mogu biti od utjecaja na tehnička
svojstva čelične konstrukcije, bile sukladne zahtjevima iz projekta,
– čelična konstrukcija ima dokaze nosivosti i uporabljivosti utvrđene
ispitivanjem pokusnim opterećenjem, kada je ono propisano kao obvezno, ili
zahtijevano projektom,
te ako o provjerama tih činjenica postoje propisani zapisi i/ili dokumentacija.
(2) Smatra se da je uporabljivost čelične konstrukcije dokazana ako su ispunjeni
uvjeti iz stavka 1. ovoga članka i članka 27. ovoga Propisa.

Članak 29.

(1) Ako se utvrdi da čelična konstrukcija nema projektom predviđena tehnička
svojstva, mora se provesti naknadno dokazivanje da čelična konstrukcija
ispunjava zahtjeve ovoga Propisa.
(2) Dokaz iz stavka 1. ovoga članka smatra se dijelom izvedbenog projekta.
(3) U slučaju da se dokaže da postignuta tehnička svojstva čelične konstrukcije
ne ispunjavaju zahtjeve ovoga Propisa potrebno je izraditi projekt sanacije
čelične konstrukcije.

VI. ODRŽAVANJE ČELIČNIH KONSTRUKCIJA

Članak 30.

(1) Održavanje čelične konstrukcije mora biti takvo da se tijekom trajanja
građevine očuvaju njezina tehnička svojstva i ispunjavaju zahtjevi određeni
projektom građevine i ovim Propisom, te drugi bitni zahtjevi koje građevina mora
ispunjavati u skladu s posebnim propisom.
(2) Održavanje čelične konstrukcije koja je izvedena odnosno koja se izvodi u
skladu s prije važećim propisima mora biti takvo da se tijekom trajanja
građevine očuvaju njezina tehnička svojstva i ispunjavaju zahtjevi određeni
projektom građevine i propisima u skladu s kojima je čelična konstrukcija
izvedena.

Članak 31.

(1) Održavanje čelične konstrukcije podrazumijeva:
– redovite preglede čelične konstrukcije, u razmacima i na način određen
projektom građevine, ovim Propisom i/ili posebnim propisom donesenim u skladu s
odredbama Zakona o prostornom uređenju i gradnji,
– izvanredne preglede čelične konstrukcije nakon kakvog izvanrednog događaja ili
po zahtjevu inspekcije,
– izvođenja radova kojima se čelična konstrukcija zadržava ili se vraća u stanje
određeno projektom građevine i ovim Propisom odnosno propisom u skladu s kojim
je čelična konstrukcija izvedena.
(2) Ispunjavanje propisanih uvjeta održavanja čelične konstrukcije, dokumentira
se u skladu s projektom građevine te:
– izvješćima o pregledima i ispitivanjima čelične konstrukcije,
– zapisima o radovima održavanja,
– na drugi prikladan način, ako ovim Propisom ili drugim propisom donesenim u
skladu s odredbama Zakona o prostornom uređenju i gradnji nije što drugo
određeno.

Članak 32.

(1) Za održavanje čelične konstrukcije dopušteno je rabiti samo one građevne
proizvode za koje su ispunjeni propisani uvjeti i za koje izdana isprava o
sukladnosti prema posebnom propisu ili za koje je uporabljivost dokazana u
skladu s projektom građevine i ovim Propisom.
(2) Održavanjem građevine ili na koji drugi način ne smiju se ugroziti tehnička
svojstva i ispunjavanje propisanih zahtjeva za čelične konstrukcije.

Članak 33.

Na izvođenje radova na održavanju čelične konstrukcija odgovarajuće se
primjenjuju odredbe ovoga Propisa koje se odnose na izvođenje čeličnih
konstrukcija.

VII. PRIJELAZNE I ZAVRŠNE ODREDBE

Članak 34.

(1) Prilozi »A«, »B«, »C«, »D«, »E,« »F,« »G,« »H« i »I«, s odgovarajućim
sadržajem, tiskani su uz ovaj Propis i njegov su sastavni dio.
(2) Ministar ovlašten za donošenje ovoga Propisa posebnom odlukom će, osim normi
određenih u prilozima iz stavka 1. ovoga članka, odrediti norme na koje upućuju
norme iz tih priloga i druge norme te priznata tehnička pravila bitna za
primjenu ovoga Propisa. Ova odluka objavljuje se na internetskim stranicama
Ministarstva zaštite okoliša, prostornog uređenja i graditeljstva.

Članak 35.

(1) Dana 31. prosinca 2010. prestaju se primjenjivati priznata tehnička pravila
i tehničke specifikacije u dijelu u kojem se odnose na projektiranje, izvođenje
i održavanje čeličnih konstrukcija obuhvaćenih ovim Propisom, sadržana u:
– Pravilniku o tehničkim normativima za djelovanja nosivih građevinskih
konstrukcija (Službeni list br. 26/88),
– HRN U.C7.121/88: Osnove projektiranja građevinskih konstrukcija. Korisna
opterećenja stambenih i javnih zgrada,
– HRN U.C7.122/88: Osnove projektiranja građevinskih konstrukcija. Određivanje
korisnog opterećenja stropova u proizvodnim pogonima i skladištima,
– HRN U.C7.123/88: Osnove projektiranja građevinskih konstrukcija. Vlastita
težina konstrukcija i konstrukcijskih elemenata i uskladištenog materijala koji
se uzima u obzir pri dimenzioniranju,
– Pravilniku o tehničkim normativima za izgradnju objekata visokogradnje u
seizmičkim područjima (Službeni list br. 31/81, 49/82, 29/83, 21/88 i 52/90),
– Privremenim tehničkim propisima za građenje u seizmičkim područjima (Službeni
list br. 39/64.)
– Tehničkim propisima za djelovanje vjetra na nosive čelične konstrukcije
(Službeni list br. 41/64),
– Pravilniku o tehničkim normativima za nosive čelične konstrukcije (Sužbeni
list br. 61/86),
– Tehničkim propisima za jednostavne konstrukcije zgrada kod nosivih čeličnih
konstrukcija (Službeni list br. 6/65),
– Tehničkim propisima za lake čelične građevine kod nosivih čeličnih
konstrukcija (Službeni list br. 6/65),
– HRN U.E7.010. Nosive čelične konstrukcije od općih konstrukcijskih čelika.
Izbor osnovnog materijala,
– HRN U.E7.081. Provjera stabilnosti nosivih čeličnih konstrukcija. Centrično
pritisnuti štapovi konstantnog jednodjelnog presjeka,
– HRN U.E7.086. Provjera stabilnosti nosivih čeličnih konstrukcija. Određivanje
duljine izvijanja štapova,
– HRN U.E7.091. Provjera stabilnosti nosivih čeličnih konstrukcija. Centrično
pritisnuti štapovi konstantnog višedjelnog presjeka.
– HRN U.E7.096. Provjera stabilnosti nosivih čeličnih konstrukcija. Štapovi
izloženi pritisku i savijanju.
– HRN U.E7.101. i HRN U.E7.101/1. Provjera stabilnosti nosivih čeličnih
konstrukcija. Bočno izvijanje nosača,
– HRN U.E7.106. Stabilnost nosivih čeličnih konstrukcija. Pritisnuti štapovi s
elastičnim poprečnim osloncima,
– HRN U.E7.111. Provjera stabilnosti nosivih čeličnih konstrukcija. Stabilnost
okvirnih nosača,
– HRN U.E7.116. Stabilnost nosivih čeličnih konstrukcija. Stabilnost lučnih
nosača,
– HRN U.E7.121. Provjera stabilnosti nosivih čeličnih konstrukcija. Proračun
izbočivanja limova,
– HRN U.E7.131. Ležišta i zglobovi nosivih čeličnih konstrukcija,
– HRN U.E7.140. Spojevi s vijcima visoke klase čvrstoće kod nosivih čeličnih
konstrukcija Tehnički uvjeti,
– HRN U.E7.145. i HRN U.E7.145/I/91. Nosive čelične konstrukcije spojene
zakovicama i vijcima. Tehnički uvjeti,
– Naredba o obaveznom atestiranju vijaka, matica i podložaka za spojeve nosivih
čeličnih konstrukcija. (Službeni list br. 61/85),
te priznata tehnička pravila i tehničke specifikacije na primjenu kojih priznata
tehnička pravila iz podstavka 1. do 26. ovoga stavka upućuju.
(2) Glavni projekt u kojemu je tehničko rješenje čelične konstrukcije dano prema
priznatim tehničkim pravilima iz stavka 1. ovoga članka smatrat će se
pravovaljanim dokumentom za:
– početak radova na zgradi čija građevinska (bruto) površina nije veća od 400 m2
i zgrade za obavljanje isključivo poljoprivrednih djelatnosti čija građevinska
(bruto) površina nije veća od 600 m2, za koju investitor ima pravomoćno rješenje
o uvjetima građenja, ako prijavi početak građenja do 30. lipnja 2011. godine,
– izdavanje potvrde glavnog projekta odnosno izdavanje građevinske dozvole ako
je zahtjev za izdavanje te potvrde odnosno dozvole zajedno s glavnim projektom
podnesen do 30. lipnja 2011. godine.

Članak 36.

(1) U građevinu koja se izvodi prema potvrđenom glavnom projektu odnosno
građevinskoj dozvoli čiji je sastavni dio glavni projekt izrađen u skladu s
priznatim tehničkim pravilima iz članka 35. ovoga Propisa smije se ugraditi
građevni proizvod specificiran prema ovom Propisu ako ima odgovarajuća ili
povoljnija tehnička svojstva, ako je to određeno izvedbenim projektom i ako je u
skladu s tim projektom utvrđeno da je uporabljiv za tu građevinu uključujući
uvjete njegove ugrade i utjecaje okoline.
(2) Radi provedbe odredbi iz stavka 1. ovoga članka za dio čelične konstrukcije
koji je izveden do početka ugradnje građevnih proizvoda specificiranih prema
ovom Propisu, mora se popisati stanje izvedenih radova u skladu sa posebnim
propisom o vođenju građevinskog dnevnika.
(3) Izvedbeni projekt čelične konstrukcije iz stavka 1. ovoga članka mora za
ugradnju građevnih proizvoda specificiranih prema ovom Propisu sadržavati
detaljnu razradu programa kontrole i osiguranja kvalitete iz glavnog projekta
kojom će se, u skladu s ovim Propisom, odrediti osobito:
– svojstva koja moraju imati građevni proizvodi koji se ugrađuju u čeličnu
konstrukciju, uključivo odgovarajuće podatke propisane odredbama o označavanju
građevnih proizvoda prema prilozima ovoga Propisa,
– ispitivanja i postupci dokazivanja uporabljivosti građevnih proizvoda koji se
izrađuju na gradilištu za potrebe toga gradilišta,
– ispitivanja i postupci dokazivanja nosivosti i uporabljivosti čelične
konstrukcije,
– uvjete građenja i druge zahtjeve koji moraju biti ispunjeni tijekom izvođenja
čelične konstrukcije, a koji imaju utjecaj na postizanje projektiranih odnosno
propisanih tehničkih svojstava čelične konstrukcije i ispunjavanje bitnih
zahtjeva za građevinu, te
– druge uvjete značajne za ispunjavanje zahtjeva propisanih ovim Propisom i
posebnim propisima,
te u odnosu na podstavke 1. do 5. ovoga stavka i ocjenu međusobne usklađenosti
načina dokazivanja uporabljivosti dijela čelične konstrukcije izgrađenog do
početka ugradnje građevnih proizvoda specificiranih prema ovom Propisu i kasnije
izgrađenog dijela čelične konstrukcije.
(4) Odredbe stavka 1., 2. i 3. ovoga članka odgovarajuće se primjenjuju na
glavni projekt i drugu dokumentaciju zgrade čija građevinska (bruto) površina
nije veća od 400 m2 i zgrade za obavljanje isključivo poljoprivrednih
djelatnosti čija građevinska (bruto) površina nije veća od 600 m2, za koju
investitor ima pravomoćno rješenje o uvjetima građenja, a koji glavni projekt je
izrađen u skladu s priznatim tehničkim pravilima iz članka 35. stavak 1. ovoga
Propisa.

Članak 37.

Ako za projektiranje čelične konstrukcije sukladno članku 16. stavku 1. ovoga
Propisa nema tehničkih specifikacija – hrvatskih norma odnosno norma na koje
upućuju nizovi norma HRN EN 1990, HRN EN 1991, HRN EN 1993, HRN EN 1997 i HRN EN
1998, primjenjuju se odredbe odgovarajućih priznatih tehničkih pravila koje nisu
u suprotnosti sa Zakonom o prostornom uređenju i gradnji (»Narodne novine«, br.
76/07), ovim Propisom i normama na koje ovaj Propis upućuje, a za određivanje
kojih je sukladno Zakonu o prostornom uređenju i gradnji odgovoran projektant.

Članak 38.

(1) Nakon 31. prosinca 2009. godine prestaju se primjenjivati priznata tehnička
pravila za dokazivanje uporabljivosti građevnih proizvoda za koje je
potvrđivanje sukladnosti uređeno prilozima ovoga Propisa, ako posebnim propisom
nije drukčije određeno.
(2) Postupci izdavanja svjedodžbi o ispitivanju građevnih proizvoda iz stavka 1.
ovoga članka započeti do 31. prosinca 2009. godine prema priznatim tehničkim
pravilima, dovršit će se prema tim tehničkim pravilima.
(3) Svjedodžbe o ispitivanju građevnih proizvoda iz stavka 1. ovoga članka
izdane prema priznatim tehničkim pravilima, priznaju se kao dokaz uporabljivosti
građevnih proizvoda do datuma važenja koji je u njima određen ali ne duže od 30.
lipnja 2010. godine.

Članak 39.

Do dana prijama Republike Hrvatske u Europsku uniju, označavanje građevnih
proizvoda koji odgovaraju hrvatskim normama donesenim u skladu s načelima
usklađivanja europskog zakonodavstva provodi se u skladu s odredbama posebnog
propisa kojim se uređuje to pitanje.

Članak 40.

(1) Nakon prijama Republike Hrvatske u Europsku uniju, za projektiranje,
izvođenje i održavanje čeličnih konstrukcija mogu se rabiti i građevni proizvodi
sukladni harmoniziranim tehničkim specifikacijama na koje ovaj Propis ne upućuje
ako:
– su naslovi, referencijske oznake i datum početka primjene tih tehničkih
specifikacija, te datum završetka istovremene primjene oprečnih nacionalnih
tehničkih specifikacija objavljeni u službenom glasilu Europske unije,
– je za te građevne proizvode potvrđena sukladnost s tim tehničkim
specifikacijama,
– su ti proizvodi uporabljivi u Republici Hrvatskoj obzirom na zemljopisne,
klimatske i druge osobitosti Republike Hrvatske.
(2) U čeličnu konstrukciju koja se izvodi prema potvrđenom glavnom projektu
odnosno građevinskoj dozvoli čiji je sastavni dio glavni projekt izrađen u
skladu s tehničkim specifikacijama na koje upućuje ovaj Propis, građevni
proizvod iz stavka 1. ovoga članka smije se ugraditi ako ima odgovarajuća ili
povoljnija tehnička svojstva, ako je to određeno izvedbenim projektom i ako je u
skladu s tim projektom utvrđeno da je uporabljiv za tu čeličnu konstrukciju
uključujući uvjete njegove ugradbe i utjecaje okoline.
(3) Odredbe stavka 1. i 2. ovoga članka odgovarajuće se primjenjuju na glavni
projekt zgrade čija građevinska (bruto) površina nije veća od 400 m2 i zgrade za
obavljanje isključivo poljoprivrednih djelatnosti čija građevinska (bruto)
površina nije veća od 600 m², za koju investitor ima pravomoćno rješenje o
uvjetima građenja, a koji glavni projekt je izrađen u skladu s tehničkim
specifikacijama na koje upućuje ovaj Propis.
(4) U slučaju iz stavka 2. i 3. ovoga članka, odgovarajuće se primjenjuju
odredbe stavaka 2., 3. i 4. članka 36. ovoga Propisa.

Članak 41.

(1) Ovaj Propis stupa na snagu 1. siječnja 2009. godine osim odredbe Priloga
»H«, koje stupaju na snagu od dana stupanja na snagu svih hrvatskih norma s
nacionalnim specifičnostima danim nacionalno određenim parametrima u okviru
pojedine norme, na koje upućuje taj Prilog.

Klasa: 360-01/07-04/9
Urbroj: 531-01-266-08-1
Zagreb, 25. rujna 2008.

Ministrica
**Marina Matulović Dropulić, dipl. ing. arh**., v. r.

**PRILOG A**

PROIZVODI OD ČELIKA

*A.1 Područje primjene*

A.1.1 Ovim se Prilogom, sukladno članku 13. ovoga Propisa propisuju tehnička
svojstva i drugi zahtjevi za proizvode od čelika koji su sastavni dio elemenata
konstrukcije odnosno predgotovljenih elemenata iz Priloga »F« ovoga Propisa, te
način potvrđivanja sukladnosti čeličnih proizvoda ako ovim Propisom nije
drukčije propisano.
A.1.2 Tehnička svojstva i drugi zahtjevi te potvrđivanje sukladnosti proizvoda
od čelika određuju se odnosno provodi prema normama navedenim u točki A.6 ovoga
Priloga, normama na koje te norme upućuju i odredbama ovoga Priloga, te u skladu
s odredbama posebnog propisa.
A.1.3 Proizvodi od čelika u smislu točke A.1.1 ovoga Priloga su proizvodi
proizvedeni u proizvodnom pogonu (tvornici) za takvu vrstu proizvoda, a
obuhvaćaju:
Proizvode od nelegiranih konstrukcijskih čelika
a) toplo valjani limovi, profili, trake, šipke i žice
b) toplo oblikovani šuplji profili
c) hladno valjani limovi, profili, trake i žice
d) hladno oblikovani šuplji profili
Proizvode od nehrđajućih čelika za
e) toplo i hladno valjani limovi, profili, trake, šipke i žice
f) zavarene cijevi
g) bešavne cijevi
Proizvode od lijeva
h) čelični lijev

*A.2 Specificirana svojstva, potvrđivanje sukladnosti i označavanje*
A.2.1 Specificirana svojstva

A.2.1.1 Tehnička svojstva proizvoda od čelika moraju ispunjavati opće i posebne
zahtjeve bitne za krajnju namjenu i moraju biti specificirana prema normama
navedenim u točki A.6. ovoga Priloga i normama na koje te norme upućuju, kao i
odredbama ovoga Priloga.
A.2.1.2 Tehnička svojstva proizvoda od čelika moraju biti specificirana u
projektu čelične konstrukcije.

A.2.2 Potvrđivanje sukladnosti

A.2.2.1 Potvrđivanje sukladnosti proizvoda od čelika iz točke A.1.3. ovoga
Priloga provodi se:
– prema postupku i kriterijima Dodatka ZA norma HRN EN 10025-1 za toplo valjane
proizvode iz konstrukcijskog čelika, Dodatka ZA norme HRN EN 10210-1 za toplo
oblikovane šuplje profile od nelegiranih i sitno zrnatih konstrukcijskih čelika,
odnosno Dodatka ZA norme HRN EN 10219-1 za hladno oblikovane šuplje profile za
čelične konstrukcije od nelegiranih i sitno zrnatih čelika, te odredbama ovoga
Priloga i posebnog propisa.
– prema sustavu ocjenjivanja sukladnosti 2+ te primjerenim postupcima i
kriterijima ocjenjivanja sukladnosti, za sva svojstva proizvoda od čelika
određena odgovarajućom normom s popisa iz točke A.6, koja svojstva se odnose na
ispunjavanje bitnog zahtjeva mehaničke otpornosti i stabilnosti građevine te
otpornosti na požar, za proizvode od čelika za koje norme ne sadrže Dodatak ZA,
te odredbama ovoga Priloga i posebnog propisa.

A.2.3 Označavanje

A.2.3.1 Proizvod od čelika proizveden prema tehničkoj specifikaciji označava se
na otpremnici i na proizvodu prema odredbama te specifikacije. Oznaka mora
obvezno sadržavati upućivanje na tu specifikaciju, a u skladu s posebnim
propisom.

*A.3 Ispitivanje*

A.3.1 Uzimanje uzoraka, priprema uzoraka i ispitivanje proizvoda od čelika,
ovisno o vrsti proizvoda, provodi se prema normama na koje upućuje odgovarajuća
norma iz točke A.6.

*A.4 Kontrola prije ugradnje*

A.4.1 Proizvod od čelika proizveden prema tehničkoj specifikaciji za koji je
sukladnost potvrđena na način određen ovim Prilogom i izdana isprava o
sukladnosti, smije se ugraditi u element čelične konstrukcije ako je sukladan
zahtjevima iz projekta čelične konstrukcije.
A.4.2 Neposredno prije ugradnje proizvoda od čelika provode se odgovarajuće
nadzorne radnje određene Prilogom »I« ovoga Propisa.

*A.5 Održavanje svojstava*

A.5.1 Proizvođač i distributer proizvoda, te izvoditelj radova, dužni su
poduzeti odgovarajuće mjere u cilju održavanja svojstava proizvoda tijekom
rukovanja, prijevoza, pretovara, skladištenja i ugradnje prema tehničkim
pravilima i uputama proizvođača.

*A.6 Popis norma*

A.6.1 Norme za nelegirane konstrukcijske čelike
HRN EN 10017:2007, Valjana čelična žica za vučenje i/ili hladno valjanje --
Mjere i dopuštena odstupanja (EN 10017:2004)
HRN EN 10020:20XX, Definicije i razredba vrsta čelika (EN 10020:2000)
HRN EN 10021:20XX, Opći tehnički uvjeti isporuke za čelik i čelične proizvode
(EN 10021:2006)
HRN EN 10024:2005, Toplo valjani I-profili sa skošenim pojasnicama – Dopuštena
odstupanja oblika i mjera (EN 10024:1995)
HRN EN 10025-1:2006, Toplo valjani proizvodi od konstrukcijskih čelika – 1. dio:
Opći tehnički uvjeti isporuke (EN 10025-1:2004)
HRN EN 10025-2:2007, Toplo valjani proizvodi od konstrukcijskih čelika -- 2.
dio: Tehnički uvjeti isporuke za nelegirane konstrukcijske čelike (EN
10025-2:2004)
HRN EN 10025-3:2007, Toplo valjani proizvodi od konstrukcijskih čelika -- 3.
dio: Tehnički uvjeti isporuke za normalizacijski žarene/normalizacijski valjane
zavarljive sitnozrnate konstrukcijske čelike (EN 10025-3:2004)
HRN EN 10025-4:2007, Toplo valjani proizvodi od konstrukcijskih čelika -- 4.
dio: Tehnički uvjeti isporuke za termomehanički valjane zavarljive sitnozrnate
konstrukcijske čelike (EN 10025-4:2004)
HRN EN 10025-5:2007, Toplo valjani proizvodi od konstrukcijskih čelika -- 5.
dio: Tehnički uvjeti isporuke za konstrukcijske čelike otporne na atmosfersku
koroziju (EN 10025-5:2004)
HRN EN 10025-6:2007, Toplo valjani proizvodi od konstrukcijskih čelika -- 6.
dio: Tehnički uvjeti isporuke za plosnate proizvode od konstrukcijskih čelika s
visokom granicom razvlačenja u poboljšanome stanju (EN 10025-6:2004)
HRN EN 10027-1:2007, Sustavi označivanja za čelike -- 1. dio: Nazivi čelika (EN
10027-1:2005)
HRN EN 10027-2:1999, Sustavi označivanja čelika -- 2. dio: Brojčani sustav (EN
10027-2:1992)
HRN EN 10029:2000, Toplo valjani čelični limovi debljine ≥ 3 mm -- Dopuštena
odstupanja dimenzija, oblika i mase (EN 10029:1991)
HRN EN 10034:2003, I-profili i H-profili od konstrukcijskih čelika -- Dopuštena
odstupanja mjera i oblika (EN 10034:1993)
HRN EN 10048:2003, Toplo valjana čelična traka -- Dopuštena odstupanja mjera i
oblika (EN 10048:1996)
HRN EN 10051:2003, Neprekinuti, neprevučeni toplo valjani lim i traka od
nelegiranih ili legiranih čelika -- Dopuštena odstupanja mjera i oblika
(uključuje amandman A1:1997) (EN 10051:1991+A1:1997)
HRN EN 10055:2005, Toplo valjani T-profil s istokračnom pojasnicom zaobljenih
rubova i prijelaza -- Mjere i dopuštena odstupanja oblika i mjera (EN
10055:1995)
HRN EN 10056-1:2005, Čelični kutnici s jednakim i nejednakim krakovima -- 1.
dio: Mjere (EN 10056-1:1998)
HRN EN 10056-2:2005, Čelični kutnici s jednakim i nejednakim krakovima -- 2.
dio: Dopuštena odstupanja oblika i mjera (EN 10056-2:1993)
HRN EN 10058:2007, Toplo valjane plosnate čelične šipke za opću namjenu -- Mjere
i dopuštena odstupanja oblika i mjera (EN 10058:2003
HRN EN 10059:2005, Toplo valjane četverokutne čelične šipke za opću namjenu --
Mjere i dopuštena odstupanja oblika i mjera (EN 10059:2003)
HRN EN 10060:2005, Toplo valjane okrugle čelične šipke za opću namjenu – Mjere i
dopuštena odstupanja oblika i mjera (EN 10060:2003)
HRN EN 10061:2005, Toplo valjane šesterokutne čelične šipke za opću namjenu --
Mjere i dopuštena odstupanja oblika i mjera (EN 10061:2003)
HRN EN 10080:2005, Čelik za armiranje betona – Zavarljivi armaturni čelik –
Općenito (EN 10080:2005)
HRN EN 10130:20XX, Hladno valjani plosnati proizvodi od mekog čelika za hladnu
preradbu Tehnički uvjeti isporuke (EN 10130:2006)
HRN EN 10131:20XX, Hladno valjani plosnati proizvodi od niskougljičnog čelika
bez prevlake i elektrolitski nanašenom prevlakom cinka ili cink-nikal prevlakom
kao i čelika povišene granice razvlačenja, namijenjeni hladnome oblikovanju –
Dopuštena odstupanja mjera i oblika (EN 10131:2006)
HRN EN 10139:2000, Hladno valjane trake bez prevlaka od mekih čelika za hladno
oblikovanje – Tehnički uvjeti isporuke (EN 10139:1997)
HRN EN 10140:20XX, Hladno valjana uska čelična traka – Dopuštena odstupanja
mjera i oblika (EN 10140:2006)
HRN EN 10143:20XX, Čelični lim i traka prevučeni metalom postupkom kontinuiranog
vrućeg uranjanja – Dopuštena odstupanja mjera i oblika (EN 10143:2006)
HRN EN 10149-1:2007, Toplo valjani plosnati proizvodi od čelika s visokom
granicom razvlačenja za hladno oblikovanje -- 1. dio: Opći uvjeti isporuke (EN
10149-1:1995)
HRN EN 10149-2:2007, Toplo valjani plosnati proizvodi od čelika s visokom
granicom razvlačenja za hladno oblikovanje -- 2. dio: Uvjeti isporuke za
termomehanički valjane čelike (EN 10149-2:1995)
HRN EN 10149-3:2007, Toplo valjani plosnati proizvodi od čelika s visokom
granicom razvlačenja za hladno oblikovanje -- 3. dio: Uvjeti isporuke za
normalizacijski žarene ili normalizacijski valjane čelike (EN 10149-3:1995)
HRN EN 10152:2000, Elektrolitički pocinčani hladno valjani plosnati proizvodi od
čelika Tehnički uvjeti isporuke (EN 10152:1993)
HRN EN 10163-1:2007, Uvjeti isporuke za stanje površine toplo valjanih čeličnih
ploča, širokih traka i profila -- 1. dio: Opći uvjeti (EN 10163-1:2004)
HRN EN 10163-2:2007, Uvjeti isporuke za stanje površine toplo valjanih čeličnih
ploča, širokih traka i profila 2. dio: Ploča i široke trake (EN 10163-2:2004)
HRN EN 10163-3:2007, Uvjeti isporuke za stanje površine toplo valjanih čeličnih
ploča, širokih traka i profila -- 3. dio: Profili (EN 10163-3:2004)
HRN EN 10164:20XX, Čelični proizvodi s poboljšanim svojstvima na deformaciju
okomito na površinu proizvoda -- Tehnički uvjeti isporuke (EN 10164:2004)
HRN EN 10169-1:20XX, Čelični plosnati proizvodi sa kontinuirano nanesenim
organskim prevlakama (trakaste prevlake) – dio 1: Općenito (definicije,
materijali, tolerancije i ispitne metode (EN 10169-1:2003)
HRN EN 10169-2:20XX, Čelični plosnati proizvodi sa kontinuirano nanesenim
organskim prevlakama (trakaste prevlake) – dio 2: Proizvodi za vanjske primjene
u građevinarstvu (EN 10169-2:2006)
HRN EN 10169-3:20XX, Čelični plosnati proizvodi sa kontinuirano nanesenim
organskim prevlakama (trakaste prevlake) – dio 3: Proizvodi za unutarnje
primjene u građevinarstvu (ENV 10169-3:2003).
HRN EN 10204:20XX, Metalni proizvodi – Vrste dokumenata o ispitivanju (EN
10204:2004)
HRN EN 10210-1:20XX, Toplo oblikovani šuplji profili od nelegiranih i
sitnozrnatih konstrukcijskih čelika – 1. dio: Tehnički uvjeti isporuke (EN
10210-1:2006)
HRN EN 10210-2:20XX, Toplo oblikovani šuplji profili od nelegiranih i
sitnozrnatih konstrukcijskih čelika – 2. dio: Dopuštena odstupanja, dimenzije i
statičke vrijednosti presjeka (EN 10210-2:2006)
HRN EN 10219-1:20XX, Hladno oblikovani šuplji profili za čelične konstrukcije od
nelegiranih i sitnozrnatih čelika – 1. dio: Tehnički uvjeti isporuke (EN
10219-1:2006)
HRN EN 10219-2:20XX, Hladno oblikovani šuplji profili za čelične konstrukcije od
nelegiranih i sitnozrnatih čelika – 2. dio: Dopuštena odstupanja, dimenzije i
statičke vrijednosti presjeka (EN 10219-2:2006)
HRN EN 10268:20XX, Hladno valjani plosnati proizvodi s visokom granicom
razvlačenja od mikrolegiranih čelika za hladno oblikovanje -- Opći uvjeti
isporuke (EN 10268:2006)
HRN EN 10279:2007, Toplo valjani čelični U profili -- Dozvoljena odstupanja
oblika, mjera i mase (EN 10279:2000)
HRN EN 10292:20XX, Kontinuirano vruće pocinčana traka i lim od čelika s visokom
granicom razvlačenja za hladno oblikovanje – Tehnički uvjeti isporuke (EN
10292:2007)
HRN EN 10326:2007, Trake i limovi od konstrukcijskih čelika s prevlakom
nanesenom neprekidnim vrućim uranjanjem -- Tehnički uvjeti isporuke (EN
10326:2004)
HRN EN 10327:20XX, Kontinuirano vruće pocinčana traka i lim od (mekanog)
niskougljičnog čelika za hladno oblikovanje – Tehnički uvjeti isporuke (EN
10327:2004)
HRN ISO 4997:20XX, Kontinuirano hladno valjani plosnati proizvodi iz nelegiranih
konstrukcijskih čelika (ISO 4997:2007)
A.6.2 Norme za nehrđajuće čelike
HRN EN 10051:2003, Neprekinuti, neprevučeni toplo valjani lim i traka od
nelegiranih ili legiranih čelika -- Dopuštena odstupanja mjera i oblika
(uključuje amandman A1:1997)
(EN 10051:1991+A1:1997)
HRN EN 10088-1:2007, Nehrđajući čelici -- 1. dio: Popis nehrđajućih čelika (EN
10088-1:2005)
HRN EN 10088-2:2007, Nehrđajući čelici -- 2. dio: Tehnički uvjeti isporuke za
limove/ploče i trake od korozijski postojanih čelika za opću namjenu (EN
10088-2:2005)
HRN EN 10088-3:2007, Nehrđajući čelici -- 3. dio: Tehnički uvjeti isporuke za
poluproizvode, šipke, žicu, profile i svijetlo vučene proizvode od korozijski
postojanih čelika za opću namjenu (EN 10088-3:2005)
HRN EN 10296-2:2007, Zavarene okrugle čelične cijevi za strojarsku i inženjersku
namjenu -- Tehnički uvjeti isporuke -- 2. dio: Nehrđajući čelik (EN
10296-2:2005)
HRN EN 10297-2:2007, Bešavne okrugle čelične cijevi za strojarsku i inženjersku
namjenu -- Tehnički uvjeti isporuke, 2. dio: Nehrđajući čelik (EN 10297-2:2005)
HRN EN ISO 1127:20XX, Cijevi od nehrđajućeg čelika -- Mjere, dopuštena
odstupanja i dogovorene mase po jediničnoj dužini (ISO 1127:1992; EN ISO
1127:1996)
HRN EN ISO 9445:20XX, Kontinuirano hladno valjana uska i široka traka, lim i
štapovi iz nehrđajućih čelika – tolerancije mjera i oblika (ISO 9445:2002)

A.6.3 Norme za čelične odljevke

HRN EN 1559-1:2001, Ljevarstvo -- Tehnički uvjeti isporuke -- 1. dio: Općenito
(EN 1559-1:1997)
HRN EN 1559-2:2001, Ljevarstvo -- Tehnički uvjeti isporuke -- 2. dio: Dodatni
zahtjevi za čelične odljevke (EN 1559-2:2000)
HRN EN 10293:2007, Čelični odljevci za opću inženjersku uporabu (EN 10293:2005)
HRN EN 10340:2008, Čelični odljevci za konstrukcije (EN 10340:2007)
HRN EN 10283:2001, Čelični odljevci otporni na koroziju (EN 10283:1998)

**PRILOG B**

MEHANIČKI SPOJNI ELEMENTI

*B.1 Područje primjene*

B.1.1 Ovim se Prilogom sukladno članku 13. ovoga Propisa propisuju tehnička
svojstva i drugi zahtjevi za mehaničke spojne elemente u čeličnim
konstrukcijama, te način potvrđivanja njihove sukladnosti, ako ovim Propisom
nije drugačije propisano.
B.1.2 Tehnička svojstva i drugi zahtjevi te potvrđivanje sukladnosti mehaničkih
spojnih elemenata određuju se odnosno provode prema normama navedenim u točki
B.6, normama na koje te norme upućuju i odredbama ovoga Priloga, te u skladu s
odredbama posebnog Propisa.
B.1.3 Mehanički spojni elementi u smislu točke B.1.1 ovoga Priloga su elementi
navedeni u točki B.2.1.4, pod točke a) do c) ovoga Priloga, proizvedeni u
proizvodnom pogonu (tvornici) za tu vrstu proizvoda.

*B.2 Specificirana svojstva, potvrđivanje sukladnosti i označavanje*

B.2.1 Specificirana svojstva

B.2.1.1 Tehnička svojstva mehaničkih spojnih elemenata moraju ispunjavati opće i
posebne zahtjeve bitne za krajnju namjenu, moraju biti specificirana prema
normama navedenim u točki B.6. ovoga Priloga i normama na koje te norme upućuju,
kao i odredbama ovoga Priloga.
B.2.1.2 Tehnička svojstva mehaničkih spojnih elemenata moraju biti specificirana
u projektu čelične konstrukcije.
B.2.1.4 Vrste mehaničkih spojnih elemenata spajala su:
a) vijci s maticama i podloškama
b) zakovice
c) trnovi

B.2.2 Potvrđivanje sukladnosti

B.2.2.1 Potvrđivanje sukladnosti mehaničkih spojnih elemenata iz točke B.2.1.4
ovoga Priloga provodi se prema postupku i kriterijima Dodatka ZA norma HRN EN
15048-1, i HRN EN 14399-1, te odredbama ovoga Priloga i posebnog propisa.

B.2.3 Označavanje

B.2.3.1 Mehanički spojni elementi proizvedeni prema tehničkoj specifikaciji
označavaju se na otpremnici i na ambalaži prema odredbama te specifikacije.
Oznaka mora obvezno sadržavati upućivanje na tu specifikaciju, a u skladu s
posebnim propisom.

*B.3 Ispitivanje*

B.3.1 Uzimanje uzoraka, priprema uzoraka i ispitivanje mehaničkih spojnih
elemenata, ovisno o vrsti mehaničkog spojnog elementa elementa, provodi se prema
normama na koje upućuje odgovarajuća norma iz točke B.6 ovoga Priloga.

*B.4 Kontrola prije ugradnje*

B.4.1 Mehanički spojni elementi proizvedeni prema normama iz točke B.6 ovoga
Priloga, za koje je sukladnost potvrđena na način određen ovim Prilogom i izdana
isprava o sukladnosti, smiju se ugraditi u čeličnu konstrukciju ili elemente
čelične konstrukcije ako su sukladni zahtjevima projekta te čelične
konstrukcije.
B.4.2 Neposredno prije ugradnje mehaničkih spojnih elemenata provode se
odgovarajuće nadzorne radnje određene Prilogom »I« ovoga Propisa.

*B.5 Održavanje svojstava*

B.5.1 Proizvođač i distributer mehaničkih spojnih elemenata te izvođač radova,
dužni su poduzeti odgovarajuće mjere u cilju održavanja svojstava mehaničkih
spojnih elemenata a tijekom rukovanja, prijevoza, pretovara, skladištenja i
ugradnje prema tehničkim uputama proizvođača.

*B.6 Popis norma*

B.6.1 Norme za mehaničke spojne elemente
HRN EN 15048-1:20XX, Neprednapeti konstrukcijski vijčani spojni elementi – Dio
1: Opći zahtjevi
HRN EN 898-1:2005, Mehanička svojstva spojnih elemenata izrađenih od ugljičnih i
legiranih čelika – 1. dio: Vijci i svorni vijci
HRN EN 20898-2:20XX, Mehanička svojstva spojnih elemenata izrađenih od ugljičnih
i legiranih čelika – 2. dio: Matice s propisanim ispitnim silama, standardni
navoj.
HRN EN ISO 3269:2005, Spojni elementi – Prijamno ispitivanje
HRN EN 14399-1:20XX, Konstrukcijski vijčani spojni elementi visoke čvrstoće za
prednapinjanje – Dio 1: Opći zahtjevi
HRN EN 14399-2:20XX, Konstrukcijski vijčani spojni elementi visoke čvrstoće za
prednapinjanje – Dio 2: Ispitivanje podobnosti za prednapinjanje
HRN EN 14399-3:20XX, Konstrukcijski vijčani spojni elementi visoke čvrstoće za
prednapinjanje – Dio 3: Sustav HR – Šesterokutni sklopovi vijak matica
HRN EN 14399-4:20XX, Konstrukcijski vijčani spojni elementi visoke čvrstoće za
prednapinjanje – Dio 4: Sustav HV – Šesterokutni sklopovi vijak matica
HRN EN 14399-5:20XX, Konstrukcijski vijčani spojni elementi visoke čvrstoće za
prednapinjanje – Dio 5: Ravne podloške za sustav HR
HRN EN 14399-6:20XX, Konstrukcijski vijčani spojni elementi visoke čvrstoće za
prednapinjanje – Dio 6: Ravne ukošene podloške za sustave HR i HV
HRN EN 14399-7:20XX, Konstrukcijski vijčani spojni elementi visoke čvrstoće za
prednapinjanje – Dio 7: Vijčani sklop s upuštenom glavom
HRN EN 14399-8:20XX, Konstrukcijski vijčani spojni elementi visoke čvrstoće za
prednapinjanje – Dio 8: Sustav HV – Šesterokutni vijčani sklop s upasnim vijkom
HRN EN 14399-9:20XX, Konstrukcijski vijčani spojni elementi visoke čvrstoće za
prednapinjanje – Dio 9: Sustav HR ili HV – Vijčani sklop s direktnim pokazivačem
vlaka
HRN EN 14399-10:20XX, Konstrukcijski vijčani spojni elementi visoke čvrstoće za
prednapinjanje – Dio 10: Sustav HRC – Vijčani sklop s baždarenim prednaponom
HRN EN ISO 1479:2005, Vijci za lim sa šesterokutnom glavom
HRN EN ISO 1481:2005, Vijci za lim valjkaste glave s urezom
HRN EN ISO 2320:2005, Šesterokutne čelične matice s osiguranjem od odvijanja –
Mehanička i uporabna svojstva
HRN EN ISO 3506-1:2005, Mehanička svojstva spojnih elemenata izrađenih od
korozijski postojanih (nehrđajućih) čelika – 1. dio: Vijci i svorni vijci
HRN EN ISO 3506-2:2005, Mehanička svojstva spojnih elemenata izrađenih od
korozijski postojanih (nehrđajućih) čelika – 2. dio: Matice
HRN EN ISO 7040:2005, Šesterokutna matica osigurana od odvijanja nemetalnim
uloškom, oblik 1 – Razred čvrstoće 5, 8 i 10
HRN EN ISO 7042:2005, Šesterokutna matica osigurana od odvijanja, oblik 2 –
Razred čvrstoće 5, 8, 10 i 12
HRN EN ISO 7719:2005, Šesterokutne matice s osiguranjem od odvijanja u cijelosti
izrađene od metala, tip 1 – Razredi čvrstoće 5, 8 i 10
HRN EN ISO 10511:2005, Šesterokutna niska matica osigurana od odvijanja
nemetalnim uloškom (nemetalni uložak)
HRN EN ISO 10512:2005, Šesterokutna matica osigurana od odvijanja nemetalnim
uloškom, oblik 1, fini metrički navoj – Razred čvrstoće materijala 6, 8 i 10
HRN EN ISO 10513:2005, Šesterokutna matica osigurana od odvijanja, tip 2, fini
metrički navoj – Razred čvrstoće 8, 10 i 12
HRN EN ISO 15480:2005, Samonarezni vijci sa šesterokutnom prirubnom glavom
HRN EN ISO 15976:2005, Oklopljene zakovice zatvorenog struka s prekidnim trnom i
zaobljenom glavom – St/St
HRN EN ISO 15979:2005, Oklopljene zakovice šupljeg struka s prekidnim trnom i
zaobljenom glavom – St/St
HRN EN ISO 15980:2005, Oklopljene zakovice šupljeg struka s prekidnim trnom i
upuštenom glavom – St/St
HRN EN ISO 15983:2005, Oklopljene zakovice šupljeg struka s prekidnim trnom i
zaobljenom glavom – A2/A2
HRN EN ISO 15984:2005, Oklopljene zakovice šupljeg struka s prekidnim trnom i
upuštenom glavom – A2/A2.

**PRILOG C**

DODATNI MATERIJALI ZA ZAVARIVANJE

*C.1 Područje primjene*

C.1.1 Ovim se Prilogom sukladno članku 13. ovoga Propisa propisuju tehnička
svojstva i drugi zahtjevi za dodatne materijale za zavarivanje, koji se
upotrebljavaju u čeličnim konstrukcijama, te način potvrđivanja njihove
sukladnosti, ako ovim Propisom nije drugačije propisano.
C.1.2 Tehnička svojstva i drugi zahtjevi te potvrđivanje sukladnosti za dodatne
materijale za zavarivanje određuju se odnosno provode prema normama navedenim u
točki C.6, normama na koje te norme upućuju i odredbama ovoga Priloga, te u
skladu sa odredbama posebnog propisa.
C.1.3 Dodatni materijali za zavarivanje, u smislu točke C.1.1 ovoga Priloga, su
navedeni u točki C.2.1.2, podtočke a) do d) ovoga Priloga, proizvedeni u
proizvodnom pogonu (tvornici).

*C.2 Specificirana svojstva, potvrđivanje sukladnosti i označavanje*

C.2.1 Specificirana svojstva

C.2.1.1 Tehnička svojstva dodatnih materijala za zavarivanje iz točke C.2.1.2
pod točke a) do d) moraju ispunjavati opće i posebne zahtjeve bitne za krajnju
namjenu i moraju biti specificirani prema normama navedenim u točki C.6. ovoga
Priloga i normama na koje te norme upućuju, kao i odredbama ovoga Priloga.
C.2.1.2 Dodatni materijali za zavarivanje su:
a) obložene elektrode
b) žičane elektrode
c) prašak
d) praškom punjena žica
e) zaštitni plinovi

C.2.2 Potvrđivanje sukladnosti

C.2.2.1 Potvrđivanje sukladnosti dodatnog materijala za zavarivanje iz točke
C.2.1.2 ovoga Priloga provodi se prema postupku i kriterijima Dodatka ZA norme
HRN EN 13479, te odredbama ovoga priloga i posebnog propisa.

C.2.3 Označavanje

C.2.3.1 Dodatni materijali za zavarivanje iz točke C.2.1.2 ovoga Priloga,
proizvedeni prema tehničkim specifikacijama označavaju se na otpremnici i na
ambalaži prema odredbama tih specifikacija. Oznaka mora obvezno sadržavati
upućivanje na specifikaciju, a u skladu s posebnim propisom.

*C.3 Ispitivanje*

C.3.1 Uzimanje uzoraka, priprema uzoraka i ispitivanje dodatnog materijala za
zavarivanje, ovisno o vrsti, provodi se prema normama na koje upućuje
odgovarajuća norma iz točke C.6 ovoga Priloga.

*C.4 Kontrola prije ugradnje*

C.4.1 Dodatni materijali za zavarivanje proizvedeni prema tehničkoj
specifikaciji za koji je sukladnost potvrđena na način određen ovim Prilogom i
izdana isprava o sukladnosti, smiju se ugraditi u čeličnu konstrukciju, ako
ispunjavaju zahtjeve projekta čelične konstrukcije.
C.4.2 Neposredno prije ugradnje provode se odgovarajuće nadzorne radnje određene
prilogom »I« ovoga Propisa.

*C.5 Održavanje svojstava*

C.5.1 Proizvođač i distributer dodatnog materijala za zavarivanje te izvođač
radova, dužni su poduzeti odgovarajuće mjere u cilju održavanja svojstava
tijekom rukovanja, prijevoza, pretovara, skladištenja i ugradnje prema tehničkim
pravilima i uputama proizvođača.

*C.6 Popis norma*

C.6.1 Norme za dodatne materijale za zavarivanje za nosive čelične konstrukcije

HRN EN 13479:2007, Dodatni i potrošni materijali za zavarivanje – Opća norma za
dodatne materijale i praškove za zavarivanje metalnih materijala taljenjem (EN
13479:2004)
HRN EN ISO 2560:2007, Dodatni i potrošni materijali za zavarivanje – Obložene
elektrode za ručno elektrolučno zavarivanje nelegiranih i sitnozrnatih čelika –
Razredba
HRN EN 439:1999, Dodatni i potrošni materijali – Zaštitni plinovi za
elektrolučno zavarivanje i rezanje
HRN EN 440:1997, Dodatni materijali za zavarivanje – Žice za elektrolučno
zavarivanje metalnom taljivom elektrodom u zaštitnoj atmosferi plinova i metal
zavara, namijenjeni za nelegirane i sitnozrnate čelike – Razvrstavanje
HRN EN 756:2004, Dodatni i potrošni materijali za zavarivanje – Kombinacije žica
i praškova za zavarivanje pod praškom nelegiranih i sitnozrnatih čelika –
Razredba
HRN EN 757:1999, Dodatni i potrošni materijali – Obložene elektrode za REL
zavarivanje čelika povišene čvrstoće – Razredba
HRN EN 758:1999, Dodatni i potrošni materijali – Praškom punjene žice za MIG/MAG
zavarivanje nelegiranih i sitnozrnatih čelika sa zaštitnim plinom i bez njega –
Razredba
HRN EN 760:1999, Dodatni i potrošni materijali – Praškovi za zavarivanje pod
praškom –Razredba
HRN EN 14295:2004, Dodatni i potrošni materijali za zavarivanje – Kombinacija
žica i praškova za zavarivanje pod praškom čelika povišene čvrstoće – Razredba
HRN EN 13918:2001, Zavarivanje – Svornjaci i keramički prstenovi za elektrolučno
zavarivanje svornjaka
HRN EN ISO 14343:20XX, Dodatni materijal za zavarivanje – Žičane elektrode,
trakaste elektrode, žice i štapovi za zavarivanje fuzijom nehrđajućih i čelika
otpornih na toplinu – Razredba
HRN EN ISO 16834:20XX, Dodatni materijal za zavarivanje – Žičane elektrode,
žice, štapovi i depoziti za zavarivanje čelika visoke čvrstoće pod zaštitom
plina – Razredba
HRN EN ISO 17633:20XX, Dodatni materijal za zavarivanje – Cjevaste obložene
elektrode i štapovi za zavarivanje nehrđajućih i čelika otpornih na toplinu, pod
zaštitom i bez zaštite plina
HRN EN ISO 18276:20XX, Dodatni materijal za zavarivanje – Cjevaste obložene
elektrode za zavarivanje čelika visoke čvrstoće pod zaštitom i bez zaštite plina
– Razredba
HRN EN 1600:1999, Dodatni i potrošni materijali – Obložene elektrode za REL
zavarivanje nehrđajućih čelika i čelika otpornih na povišene temperature –
Razredba
HRN EN 1668:1999, Dodatni i potrošni materijali – Šipke, žice i metal
zavara/navara pri TIG zavarivanju nelegiranih i sitnozrnih čelika – Razredba.

**PRILOG D**

VLAČNI ELEMENTI VISOKE ČVRSTOĆE

*D.1 Područje primjene*

D.1.1 Ovim se Prilogom sukladno članku 13. ovoga Propisa propisuju tehnička
svojstva i drugi zahtjevi za vlačne elemente visoke čvrstoće, koji se
upotrebljavaju u čeličnim konstrukcijama, te način potvrđivanja sukladnosti za
iste, ako ovim Propisom nije drugačije propisano.
D.1.2 Tehnička svojstva i drugi zahtjevi te potvrđivanje sukladnosti za vlačne
elemente visoke čvrstoće određuju se odnosno provode prema normama navedenim u
točki D.6, normama na koje te norme upućuju i odredbama ovoga Priloga, te u
skladu sa odredbama posebnog propisa.
D.1.3 Vlačni elementi visoke čvrstoće, u smislu točke D.1.1 ovoga Priloga, su
navedeni u točki D.2.1.2, podtočke a) do e) ovoga Priloga, proizvedeni u
proizvodnom pogonu (tvornici).

*D.2 Specificirana svojstva, potvrđivanje sukladnosti i označavanje*

D.2.1 Specificirana svojstva

D.2.1.1 Tehnička svojstva vlačnih elemenata visoke čvrstoće iz točke D.2.1.2 pod
točke a) do e) moraju ispunjavati opće i posebne zahtjeve bitne za krajnju
namjenu i moraju biti specificirani prema normama navedenim u točki D.6. ovoga
Priloga i normama na koje te norme upućuju, kao i odredbama ovoga Priloga.
D.2.1.2 Vlačni elementi visoke čvrstoće su:
a) čelične šipke
b) čelična žica
c) čelična užad
d) čelični kabeli
e) završetci (kotve).

D.2.2 Potvrđivanje sukladnosti.

D.2.2.1 Potvrđivanje sukladnosti vlačnih elemenata visoke čvrstoće iz točke
D.2.1.2 ovoga Priloga provodi se prema sustavu ocjenjivanja sukladnosti 1+ te
primjerenim postupcima i kriterijima ocjenjivanja sukladnosti, za sva svojstva
vlačnih elemenata visoke čvrstoće određena odgovarajućom normom s popisa iz
točke D.6, koja svojstva se odnose na ispunjavanje bitnog zahtjeva mehaničke
otpornosti i stabilnosti građevine te otpornosti na požar, te odredbama ovoga
Priloga i posebnog propisa.

D.2.3 Označavanje

D.2.3.1 Vlačni elementi visoke čvrstoće iz točke D.2.1.2 ovoga Priloga,
proizvedeni prema tehničkim specifikacijama označavaju se na otpremnici i na
ambalaži prema odredbama tih specifikacija. Oznaka mora obvezno sadržavati
upućivanje na specifikaciju, a u skladu s posebnim propisom.

*D.3 Ispitivanje*

D.3.1 Uzimanje uzoraka, priprema uzoraka i ispitivanje dodatnog materijala za
zavarivanje, ovisno o vrsti, provodi se prema normama na koje upućuje
odgovarajuća norma iz točke D.6 ovoga Priloga.

*D.4 Kontrola prije ugradnje*

D.4.1 Vlačni elementi visoke čvrstoće proizvedeni prema tehničkoj specifikaciji
za koji je sukladnost potvrđena na način određen ovim Prilogom i izdana isprava
o sukladnosti, smiju se ugraditi u čeličnu konstrukciju, ako ispunjavaju
zahtjeve projekta čelične konstrukcije.
D.4.2 Neposredno prije ugradnje provode se odgovarajuće nadzorne radnje određene
prilogom »I« ovoga Propisa.

*D.5 Održavanje svojstava*

D.5.1 Proizvođač i distributer vlačnih elemenata visoke čvrstoće te izvođač
radova, dužni su poduzeti odgovarajuće mjere u cilju održavanja svojstava
tijekom rukovanja, prijevoza, pretovara, skladištenja i ugradnje prema tehničkim
pravilima i uputama proizvođača.

*D.6 Popis norma*

D.6.1 Norme za vlačne elemente visoke čvrstoće za nosive čelične konstrukcije
HRN EN 10138-3:20XX, Čelici za prednapinjanje – Dio 3: Pramenovi
HRN EN 10264-3:2003, Čelična žica i žičani proizvodi – Čelična žica za užad – 3.
dio: Hladno vučena i hladno oblikovana žica od nelegiranog čelika za visoka
opterećenja
HRN EN 10264-4:2003, Čelična žica i žičani proizvodi – Čelična žica za užad – 4.
dio: Žica od nehrđajućeg čelika
HRN EN 12385-1:2003, Čelična užad – Sigurnost – 1. dio: Opći zahtjevi
HRN EN 12385-10:2004, Čelična užad – Sigurnost – 10. dio: Spiralna užad za opću
primjenu
HRN EN 13411-4:2003, Završetci čeličnih užadi – Sigurnost – 4. dio: Metalni i
plastični zaliveni završetci.

**PRILOG E**

KONSTRUKCIJSKI LEŽAJEVI

*E.1 Područje primjene*

E.1.1 Ovim se Prilogom sukladno članku 13. ovoga Propisa propisuju tehnička
svojstva i drugi zahtjevi za konstrukcijske ležajeve, koji se upotrebljavaju u
čeličnim konstrukcijama, te način potvrđivanja sukladnosti za iste, ako ovim
Propisom nije drugačije propisano.
E.1.2 Tehnička svojstva i drugi zahtjevi te potvrđivanje sukladnosti za
konstrukcijske ležajeve određuju se odnosno provode prema normama navedenim u
točki E.6, normama na koje te norme upućuju i odredbama ovoga Priloga, te u
skladu sa odredbama posebnog propisa.
E.1.3 Tipovi konstrukcijskih ležajeva, u smislu točke E.1.1 ovoga Priloga, su
navedeni u točki E.2.1.2, podtočke a) do e) ovoga Priloga, proizvedeni u
proizvodnom pogonu (tvornici).

*E.2 Specificirana svojstva, potvrđivanje sukladnosti i označavanje*

E.2.1 Specificirana svojstva

E.2.1.1 Tehnička svojstva konstrukcijskih ležajeva iz točke E.2.1.2 pod točke a)
do e) moraju ispunjavati opće i posebne zahtjeve bitne za krajnju namjenu i
moraju biti specificirani prema normama navedenim u točki E.6. ovoga Priloga i
normama na koje te norme upućuju, kao i odredbama ovoga Priloga.
E.2.1.2 Tipovi konstrukcijskih ležajeva:
a) neoprenski
b) valjkasti
c) lončasti
d) sferični i cilindrični PTFE
e) usmjeravajući i ograničavajući.

E.2.2 Potvrđivanje sukladnosti

E.2.2.1 Potvrđivanje sukladnosti konstrukcijskih ležajeva iz točke E.2.1.2 ovoga
Priloga provodi se:
– prema sustavu ocjenjivanja sukladnosti te postupcima i kriterijima Dodatka ZA
odgovarajuće norme s popisa iz točke E.6, za konstrukcijske ležajeve za koje
norme sadrže Dodatak ZA,
– prema sustavu ocjenjivanja sukladnosti 1 te primjerenim postupcima i
kriterijima ocjenjivanja sukladnosti, za sva svojstva konstrukcijskih ležajeva
određena odgovarajućom normom s popisa iz točke E.6, koja svojstva se odnose na
ispunjavanje bitnog zahtjeva mehaničke otpornosti i stabilnosti građevine te
otpornosti na požar, za konstrukcije ležajeve za koje norme ne sadrže Dodatak
ZA, te odredbama ovoga Priloga i posebnog propisa.

E.2.3 Označavanje

E.2.3.1 Konstrukcijski ležajevi iz točke E.2.1.2 ovoga Priloga, proizvedeni
prema tehničkim specifikacijama označavaju se na otpremnici i na ambalaži prema
odredbama tih specifikacija. Oznaka mora obvezno sadržavati upućivanje na
specifikaciju, a u skladu s posebnim propisom.

*E.3 Ispitivanje*

E.3.1 Uzimanje uzoraka, priprema uzoraka i ispitivanje konstrukcijskih ležajeva,
ovisno o vrsti, provodi se prema normama na koje upućuje odgovarajuća norma iz
točke E.6 ovoga Priloga.

*E.4 Kontrola prije ugradnje*

E.4.1 Konstrukcijski ležajevi proizvedeni prema tehničkoj specifikaciji za koji
je sukladnost potvrđena na način određen ovim Prilogom i izdana isprava o
sukladnosti, smiju se ugraditi u čeličnu konstrukciju, ako ispunjavaju zahtjeve
projekta čelične konstrukcije.
E.4.2 Neposredno prije ugradnje provode se odgovarajuće nadzorne radnje određene
prilogom »I« ovoga Propisa.

*E.5 Održavanje svojstava*

E.5.1 Proizvođač i distributer konstrukcijskih ležajeva te izvođač radova, dužni
su poduzeti odgovarajuće mjere u cilju održavanja svojstava tijekom rukovanja,
prijevoza, pretovara, skladištenja i ugradnje prema tehničkim pravilima i
uputama proizvođača.

*E.6 Popis norma*

E.6.1 Norme za konstrukcijske ležajeve za nosive čelične konstrukcije

HRN EN 1337-2:2004, Konstrukcijski ležajevi -- 2. dio: Klizni elementi (EN
1337-2:2004)
HRN EN 1337-3:2005, Konstrukcijski ležajevi -- 3. dio: Elastomerni ležajevi (EN
1337-3:2005)
HRN EN 1337-4:Ispr.1:2008, Konstrukcijski ležajevi -- 4. dio: Valjkasti ležajevi
(EN 1337-4:2004/AC:2007)
HRN EN 1337-4:2004, Konstrukcijski ležajevi -- 4. dio: Valjkasti ležajevi (EN
1337-4:2004)
HRN EN 1337-5:2005, Konstrukcijski ležajevi -- 5. dio: Lončasti ležajevi (EN
1337-5:2005)
HRN EN 1337-6:2004, Konstrukcijski ležajevi -- 6. dio: Zakretni ležajevi (EN
1337-6:2004)
HRN EN 1337-7:2004, Konstrukcijski ležajevi -- 7. dio: Sferni i valjkasti PTFE
ležajevi (EN 1337-7:2004)
HRN EN 1337-8:20XX Konstrukcijski ležajevi -- 8. dio: Usmjeravajući i
ograničavajući ležajevi.

**PRILOG F**

PREDGOTOVLJENI ELEMENTI

*F.1 Područje primjene*

F.1.1 Ovim se Prilogom, sukladno članku 13. ovoga Propisa propisuju tehnička
svojstva i drugi zahtjevi za predgotovljene elemente čeličnih konstrukcija (u
daljnjem tekstu: predgotovljeni elementi), ako ovim Propisom nije drukčije
propisano.
F.1.2 Predgotovljeni element u smislu točke F.1.1 je element izrađen ili
proizveden na mjestu različitom od konačnog mjesta u građevini, na gradilištu za
potrebe toga gradilišta ili proizveden u pogonu za proizvodnju predgotovljenih
elemenata, od čeličnih proizvoda, proizvedenih prema Prilogu »A« do »E«, i
eventualno drugih proizvoda.
F.1.3 Tehnička svojstva i drugi zahtjevi, te dokazivanje uporabljivosti odnosno
potvrđivanje sukladnosti predgotovljenog elementa određuje se odnosno provodi
prema točki F.1.3.1 odnosno točki F.1.3.2 ovoga Priloga, te u skladu s odredbama
posebnog propisa.
F.1.3.1 Tehnička svojstva i drugi zahtjevi, te dokazivanje uporabljivosti
predgotovljenog elementa izrađenog prema projektu čelične konstrukcije, određuju
se odnosno provodi u skladu s tim projektom.
F.1.3.2 Tehnička svojstva i drugi zahtjevi, te potvrđivanje sukladnosti
predgotovljenog elementa proizvedenog prema tehničkoj specifikaciji (normi ili
tehničkom dopuštenju) određuju se odnosno provodi prema toj specifikaciji.

*F.2 Specificirana svojstva, dokazivanje uporabljivosti, potvrđivanje sukladnosti
i označavanje*

F.2.1 Specificirana svojstva

F.2.1.1 Tehnička svojstva predgotovljenih elemenata moraju ispunjavati opće i
posebne zahtjeve bitne za krajnju namjenu u građevini, i moraju biti
specificirana prema normi HRN EN 1090-1, te normama na koje te norme upućuju i
odredbama ovoga Priloga.
F.2.1.2 Tehnička svojstva čeličnih proizvoda i zaštitnih sredstava od kojih se
izrađuje odnosno proizvodi predgotovljeni element moraju biti specificirana
prema Prilozima »A«, »B«, »C«, »D« ili »E« ovoga Propisa.
F.2.1.3 Predgotovljeni element izrađuje se odnosno proizvodi za:
a) konstrukcijsku uporabu (element djelomično predgotovljene čelične
konstrukcije, element predgotovljene čelične konstrukcije ili zasebna
građevina),
b) nekonstrukcijsku uporabu (oplate, ograde, itd).
F.2.1.4 Tehnička svojstva predgotovljenog elementa moraju se specificirati u
projektu čelične konstrukcije, a u slučaju predgotovljenog elementa proizvedenog
prema tehničkoj specifikaciji, specificiraju se u tehničkoj specifikaciji za taj
element.

F.2.2 Dokazivanje uporabljivosti, potvrđivanje sukladnosti

F.2.2.1 Dokazivanje uporabljivosti predgotovljenog elementa izrađenog prema
projektu čelične konstrukcije provodi se prema projektu čelične konstrukcije te
odredbama ovoga Priloga, i uključuje zahtjeve za:
a) izvođačevom kontrolom izrade i ispitivanja tipa pred gotovljenog elementa, te
b) nadzorom proizvodnog pogona i nadzorom izvođačeve kontrole izrade pred
gotovljenog elementa,
na način primjeren postizanju tehničkih svojstava čelične konstrukcije u skladu
s ovim Propisom.
F.2.2.2 Potvrđivanje sukladnosti predgotovljenog elementa proizvedenog prema
tehničkoj specifikaciji provodi se prema odredbama te specifikacije, te
odredbama ovoga Priloga i posebnog propisa.

F.2.3 Označavanje

F.2.3.1 Predgotovljeni element izrađen prema projektu čelične konstrukcije
označava se na otpremnici i na samom elementu sukladno oznaci iz projekta.
F.2.3.2 Predgotovljeni element proizveden prema tehničkoj specifikaciji označava
se na otpremnici i na samom elementu sukladno odredbama te specifikacije. Oznaka
mora obvezno sadržavati upućivanje na tu specifikaciju, a u skladu s posebnim
propisom.

*F.3 Ispitivanje*

F.3.1 Predgotovljeni element izrađen prema projektu čelične konstrukcije
ispituje se prema tom projektu.
F.3.2 Predgotovljeni element proizveden prema tehničkoj specifikaciji ispituje
se prema toj specifikaciji.

*F.4 Projektiranje*

F.4.1 Predgotovljeni element projektira se u skladu s odredbama Priloga »G«
odnosno Priloga »H«, te odredbama ovoga Propisa.
F.4.2 Projektom predgotovljenog elementa moraju se dokazati tehnička svojstva i
ponašanje za sve faze predviđenog vijeka uporabe elementa, tj. za fazu izrade,
prijenosa, odlaganja na odlagalištu, prijevoza do gradilišta, ugradnju, uporabu,
održavanje i razgradnju.

*F.5 Građenje, izrada i proizvodnja*

F.5.1 Pri građenju čelične konstrukcije s predgotovljenim elementima treba
odgovarajuće primijeniti pravila određena Prilogom »I« ovoga Propisa, te:
– pojedinosti koje se odnose na sve faze predviđenog vijeka uporabe elemenata,
– pojedinosti koje se odnose na sastavne materijale te norme kojima se potvrđuje
sukladnost tih proizvoda,
– pojedinosti koje se odnose na uporabu i održavanje, dane projektom čelične
konstrukcije i/ili tehničkom uputom za ugradnju i uporabu.
F.5.2 Pri izradi predgotovljenog elementa odgovarajuće se primjenjuju odredbe
Priloga »I« ovoga Propisa.
F.5.3 Pri proizvodnji predgotovljenog elementa treba poštivati pravila određena
odgovarajućom tehničkom specifikacijom za taj proizvod.

*F.6 Kontrola prije ugradnje*

F.6.1 Predgotovljeni element izrađen u skladu s projektom čelične konstrukcije
smije se ugraditi u čeličnu konstrukciju ako je sukladnost čeličnih proizvoda i
zaštitnih sredstava potvrđena i ako je uporabljivost predgotovljenog elementa
dokazana na način određen projektom čelične konstrukcije i ovim Prilogom.
F.6.2 Predgotovljeni element proizveden prema tehničkoj specifikaciji za kojeg
je sukladnost potvrđena na način određen ovim Prilogom i izdana isprava o
sukladnosti, smije se ugraditi u čeličnu konstrukciju ako je sukladan zahtjevima
projekta te čelične konstrukcije.
F.6.3 Neposredno prije ugradnje predgotovljenog elementa provode se odgovarajuće
nadzorne radnje određene Prilogom »I« ovoga Propisa.

*F.7 Popis norma*

F.7.1 Norme za predgotovljene elemente
HRN EN 1090-1:2008, Komponente čeličnih i aluminijskih konstrukcija – Dio 1:
Opći uvjeti isporuke

**PRILOG G**

PROJEKTIRANJE ČELIČNIH KONSTRUKCIJA U SKLADU S PRIZNATIM TEHNIČKIM PRAVILIMA

*G.1 Područje primjene*

G.1.1 Ovim se Prilogom sukladno članku 16. ovoga Propisa propisuju pravila za
projektiranje čeličnih konstrukcija građevina iz stavka 1. istoga članka u
skladu s priznatim tehničkim pravilima, ako ovim Propisom nije drukčije
propisano.
G.1.2 Ovaj Prilog odnosi se na projektiranje čeličnih konstrukcija građevina
uzimajući u obzir i odgovarajuća pravila za djelovanja na nosive čelične
konstrukcije, pravila za gradnju u seizmičkim područjima i pravila za
temeljenje.

*G.2 Projektiranje, proračun i građenje*

G.2.1 Za projektiranje i proračune čeličnih konstrukcija građevina primjenjuju
se odredbe ovoga Priloga i priznata tehnička pravila određena ovim Prilogom.
Pojam »objekt« i »građevinski objekt« koji se koristi u priznatim tehničkim
pravilima odgovara pojmu »građevina« prema Zakonu o prostornom uređenju i
gradnji.
G.2.2 Za djelovanja na nosive čelične konstrukcije građevina primjenjuje se
Pravilnik o tehničkim normativima za djelovanja nosivih građevinskih
konstrukcija i odredbe ovoga Priloga, te priznata tehnička pravila koja su
vezana uz primjenu toga pravilnika.
G.2.3 Za gradnju građevina u seizmičkim područjima primjenjuje se Pravilnik o
tehničkim normativima za izgradnju objekata visokogradnje u seizmičkim
područjima i priznata tehnička pravila koja su vezana uz primjenu tih propisa
odnosno pravilnika.
G.2.4 Za proračun i konstruiranje čeličnih konstrukcija građevina primjenjuje se
Pravilnik o tehničkim normativima za nosive čelične konstrukcije i priznata
tehnička pravila koja su vezana uz primjenu toga pravilnika.
G.2.5 Za temeljenje građevina primjenjuje se Pravilnik o tehničkim normativima
za temeljenje građevinskih objekata i priznata tehnička pravila koja su vezana
uz primjenu toga pravilnika.
G.2.6 Za otpornost na požar primjenjuju se djelovanja određena HRN ENV 1991-2-2.
G.2.7 Ako se u skladu sa člankom 15. stavkom 2. ovoga Propisa ne provodi
proračun otpornosti na požar, čelična konstrukcija građevine projektirane prema
odredbama ovoga Priloga mora zadovoljavati opća načela zaštite od požarnog
djelovanja.

*G.3 Primjena Pravilnika o tehničkim normativima za djelovanja nosivih
građevinskih konstrukcija*

G.3.1 U Privremenim tehničkim propisima za opterećenje zgrada koji su vezani uz
primjenu Pravilnika o tehničkim normativima za djelovanja nosivih građevinskih
konstrukcija, umjesto točke 213 primjenjuju se točke G.3.1.1 do G.3.1.5 ovoga
Priloga.
G.3.1.1 Za ravne ili do 20° prema horizontali nagnute krovove mora se u
proračunu čelične konstrukcije uzeti osnovno opterećenje snijegom po m² tlocrtne
projekcije krova, ovisno o lokaciji građevine koji nije manje od:
Lika i Gorski kotar                     s0 = 2.00 kN/m2
Ostala kontinentalna područja     s0 = 1.25 kN/m
U planinskim predjelima višim od 300 m.n.v. koji obiluju snijegom uzima se u
obzir uvećano opterećenje snijegom, ovisno o lokalnim uvjetima, tako da
opterećenje, kod krovova nagnutih do 20° prema horizontali iznosi:

s = s0 + (h – 300)/400

s – opterećenje snijegom (kN/m2)
s0 – osnovno opterećenje snijegom (kN/m2)
h – nadmorska visina (m)
Na lokacijama u Gorskom Kotaru i Lici, s iznimno velikim snježnim padalinama te
na nadmorskim visinama višim od 700 m, uzeti stvarno obrađene podatke Državnog
hidrometeorološkog zavoda.
G.3.1.2 U krajevima bez snijega (priobalje i otoci) mora se uzeti u proračun
čelične konstrukcije zamjensko opterećenje koje nije manje od s = 0,35 kN/m2.
G.3.1.3 Za krovove s nagibom α > 20°, može se u proračunu čelične konstrukcije
uzeti umanjeno opterećenje snijegom po m2 tlocrtne projekcije krova, ovisno o
lokaciji građevine koje nije manje od:
sα = s [1 – 14(α -20°)/1000], gdje je:
s – iznos opterećenja snijegom iz točke G.3.1.1.
α – nagib krovne plohe prema horizontali izražen u °
G.3.1.4 Mjestimično nagomilavanje snijega na krovovima s uvalama ili u zaklonima
te kod drugih nepovoljnih konfiguracija krova kod kojih postoji mogućnost
nagomilavanja snijega, potrebno je odgovarajuće uzeti u obzir.
U formiranim bazenima uzeti minimalnu zapreminsku težinu snijega od 5,0 kN/m3.
G.3.1.5 Kod dvostrešnih krovova, osim proračuna s punim opterećenjem snijegom,
potrebno je proračun provesti i za slučaj punog opterećenja snijegom s jedne
strane krova i polovine punog opterećenja s druge strane krova.

*G.4 Tehnička svojstva proizvoda od čelika*

G.4.1 Tehnička svojstva nelegiranih konstrukcijskih čelika specificiraju se u
projektu u skladu s točkom A.6.1 Priloga »A« ovoga Propisa ako ovim Prilogom
nije drugačije određeno.
G.4.1.1 U proračunima nosivosti i deformacija prema priznatim tehničkim
pravilima potrebno je na odgovarajući način koristiti vrijednosti svojstava
čelika, kako su ona određena u normama navedenim u točki A.6.1 Priloga »A« ovoga
Propisa.
G.4.1.2 Oznake proizvoda od čelika prema normi HRN EN 10025-2 orijentacijski
odgovaraju oznakama proizvoda od čelika prema normi HRN C.B0.500 na način kako
je to prikazano u tablici G.1 ovoga Priloga.
Tablica G.1 Oznake proizvoda od čelika HRN C.B0.500 i orijentacijski
odgovarajuće oznake proizvoda od čelika prema normi HRN EN 10025-2

|  |  |  |
| --- | --- | --- |
|  | Oznaka prema HRN C.B0.500:1988 | Oznaka prema HRN EN 10025-2:2007 |
| **Toplovaljani**proizvodi  **Nelegirani** konstrukcijski čelici | Č.0361 | S 235 JR |
| Č.0362 | S 235 J0 |
| Č.0363 | S 235 J2+N |
| Č.0363 | S 235 J2 |
| Č.0451 | S 275 JR |
| Č.0452 | S 275 J0 |
| Č.0453 | S 275 J2+N |
| Č.0453 | S 275 J2 |
| Č.0561 | S 355 JR |
| Č.0562 | S 355 J0 |
| Č.0563 | S 355 J2+N |
| Č.0563 | S 355 J2 |
| Č.0545 | E 295 |
| Č.0645 | E 335 |
| Č.0745 | E 360 |

*G.5 Tehnička svojstva ostalih proizvoda*

G.5.1 Tehnička svojstva mehaničkih spojnih elemenata specificiraju se u projektu
čelične konstrukcije prema odredbama Priloga »B« ovoga Propisa.
G.5.2 Tehnička svojstva dodatnog materijala za zavarivanje specificiraju se u
projektu čelične konstrukcije prema odredbama Priloga »C« ovoga Propisa.
G.5.3 Tehnička svojstva vlačnih elemenata visoke čvrstoća specificiraju se u
projektu čelične konstrukcije prema odredbama Priloga »D« ovoga Propisa.
G.5.4 Tehnička svojstva konstrukcijskih ležajeva specificiraju se u projektu
čelične konstrukcije prema odredbama Priloga »E« ovoga Propisa.
G.5.5 Tehnička svojstva zaštitnih sredstava specificiraju se u projektu čelične
konstrukcije prema odredbama Priloga »I« ovoga Propisa.

*G.6 Popis priznatih tehničkih pravila i normi za projektiranje*
G.6.1 Djelovanja (Opterećenja)

Pravilnik o tehničkim normativima za djelovanja nosivih građevinskih
konstrukcija (SL br. 26/88) i priznata tehnička pravila koja su vezana uz
primjenu toga pravilnika.
HRN U.C7.121/88: Osnove projektiranja građevinskih konstrukcija. Korisna
opterećenja stambenih i javnih zgrada.
HRN U.C7.122/88: Osnove projektiranja građevinskih konstrukcija. Određivanje
korisnog opterećenja stropova u proizvodnim pogonima i skladištima.
HRN U.C7.123/88: Osnove projektiranja građevinskih konstrukcija. Vlastita težina
konstrukcija i konstrukcijskih elemenata i uskladištenog materijala koji se
uzima u obzir pri dimenzioniranju
Pravilnik o tehničkim normativima za izgradnju objekata visokogradnje u
seizmičkim područjima (SL br. 31/81,49/82, 29/83, 21/88 i 52/90) i priznata
tehnička pravila koja su vezana uz primjenu toga pravilnika.
Privremeni tehnički propisi za građenje u seizmičkim područjima (Službeni list
br. 39/64.) i priznata tehnička pravila koja su vezana uz primjenu tih propisa.
Tehnički propisi za djelovanje vjetra na nosive čelične konstrukcije. (SL br.
41/64)
Pravilnik o tehničkim normativima za određivanje opterećenja mostova. (SL br.
1/91)
HRN ENV 1991-2-2 Eurokod 1: Osnove projektiranja i djelovanja na konstrukcije –
2-2.dio: Djelovanja na konstrukcije – Djelovanja na konstrukcije izložene požaru
(ENV 1991-2-2:1995)

G.6.2 Dimenzioniranje i konstruiranje

Pravilnik o tehničkim normativima za nosive čelične konstrukcije (SL br. 61/86)
i priznata tehnička pravila koja su vezana uz primjenu toga pravilnika.
Tehnički propisi za jednostavne konstrukcije zgrada kod nosivih čeličnih
konstrukcija. (SL br. 6/65)
Tehnički propisi za lake čelične građevine kod nosivih čeličnih konstrukcija.
(SL br. 6/65)
Nosive čelične konstrukcije od općih konstrukcijskih čelika. Izbor osnovnog
materijala. HRN U.E7.010.
Provjera stabilnosti nosivih čeličnih konstrukcija. Centrično pritisnuti štapovi
konstantnog jednodjelnog presjeka. HRN U.E7.081.
Provjera stabilnosti nosivih čeličnih konstrukcija. Određivanje duljine
izvijanja štapova. HRN U.E7.086.
Provjera stabilnosti nosivih čeličnih konstrukcija. Centrično pritisnuti štapovi
konstantnog višedjelnog presjeka HRN U.E7.091.
Provjera stabilnosti nosivih čeličnih konstrukcija. Štapovi izloženi pritisku i
savijanju. HRN U.E7.096.
Provjera stabilnosti nosivih čeličnih konstrukcija. Bočno izvijanje nosača. HRN
U.E7.101. i HRN U.E7.101/1.
Stabilnost nosivih čeličnih konstrukcija. Pritisnuti štapovi sa elastičnim
poprečnim osloncima. HRN U.E7.106.
Provjera stabilnosti nosivih čeličnih konstrukcija. Stabilnost okvirnih nosača.
HRN U.E7.111.)
Stabilnost nosivih čeličnih konstrukcija. Stabilnost lučnih nosača. HRN
U.E7.116.
Provjera stabilnosti nosivih čeličnih konstrukcija. Proračun izbočivanja limova.
HRN U.E7.121.
Ležišta i zglobovi nosivih čeličnih konstrukcija. HRN U.E7.131.
Spojevi s vijcima visoke klase čvrstoće kod nosivih čeličnih konstrukcija
Tehnički uvjeti. HRN U.E7.140.
Nosive čelične konstrukcije spojene zakovicama i vijcima. Tehnički uvjeti HRN
U.E7.145. i HRN U.E7.145/I/91.

**PRILOG H**

PROJEKTIRANJE ČELIČNIH KONSTRUKCIJA

*H.1 Područje primjene*

I.1.1 Ovim se Prilogom sukladno članku 14. ovoga Propisa propisuju pravila za
projektiranje čeličnih konstrukcija građevina, ako ovim Propisom nije drukčije
propisano.
H.1.2 Odredbe ovoga Priloga odnose se na projektiranje čeličnih konstrukcija
uzimajući u obzir i osnove proračuna i djelovanja na konstrukcije, geotehničko
projektiranje te projektiranje konstrukcija otpornih na potres.

*H.2 Projektiranje, proračun i građenje*

H.2.1 Pravila za projektiranje čeličnih konstrukcija određena su hrvatskim
normama nizova HRN EN 1990, HRN EN 1991, HRN EN 1993, HRN EN 1997 i HRN EN 1998
s nacionalnim specifičnostima danim nacionalno određenim parametrima u okviru
pojedine norme, te hrvatskim normama na koje ove norme upućuju.
H.2.2 Za osnove proračuna i djelovanja na čelične konstrukcije primjenjuju se
hrvatske norme niza HRN EN 1990, HRN EN 1991 i HRN EN 1993 uključivo i pripadno
nacionalno određene parametre, te norme na koje norme ovog niza upućuju.
H.2.3 Za projektiranje čeličnih konstrukcija glede otpornosti na potres
primjenjuju se hrvatske norme niza HRN EN 1998 uključivo i pripadne nacionalno
određene parametre, te norme na koje norme ovog niza upućuju.
H.2.4 Za projektiranje čeličnih konstrukcija primjenjuju se hrvatske norme niza
HRN EN 1993 uključivo i pripadne nacionalno određene parametre, te norme na koje
norme ovog niza upućuju.
H.2.5 Za geotehničko projektiranje primjenjuju se hrvatske norme niza HRN EN
1997 uključivo i pripadne nacionalno određene parametre, te norme na koje norme
ovog niza upućuju.
H.2.6 Ako se u skladu s člankom 15. stavkom 2. ovoga Propisa ne provodi proračun
otpornosti na požarno djelovanje u skladu s HRN EN 1993-1-2, čelična
konstrukcija građevine projektirane prema odredbama ovoga Priloga mora
zadovoljavati opća načela zaštite od požarnog djelovanja.

*H.3 Tehnička svojstva proizvoda od čelika, mehaničkih spojnih elemenata,
dodatnog materijala za zavarivanje, vlačnih elemenata visoke čvrstoće i
konstrukcijskih ležajeva*

H.3.1 Tehnička svojstva proizvoda od čelika specificiraju se u projektu čelične
konstrukcije prema odredbama iz Priloga »A« ovoga Propisa.
H.3.2 Tehnička svojstva mehaničkih spojnih elemenata specificiraju se u projektu
čelične konstrukcije prema odredbama iz Priloga »B« ovoga Propisa.
H.3.3 Tehnička svojstva dodatnog materijala za zavarivanje specificiraju se u
projektu čelične konstrukcije prema odredbama iz Priloga »C« ovoga Propisa.
H.3.4 Tehnička svojstva vlačnih elemenata visoke čvrstoće specificiraju se u
projektu čelične konstrukcije prema odredbama iz Priloga »D« ovoga Propisa.
H.3.5 Tehnička svojstva konstrukcijskih ležajeva specificiraju se u projektu
čelične konstrukcije prema odredbama iz Priloga »E« ovoga Propisa.

*H.4 Popis norma*

H.4.1 Norme za projektiranje i proračun
HRN EN 1990:20XX
Eurokod 0: Osnove projektiranja (EN 1990:2002)
HRN EN 1991-1-1:20XX
Eurokod 1: Djelovanja na konstrukcije – 1-1 dio: Općenita djelovanja – Prostorne
težine, vlastite težine, uporabna opterećenja (EN 1991-1-1:2002)
HRN EN 1991-1-2:20XX
Eurokod 1: Djelovanja na konstrukcije – 1-2 dio: Općenita djelovanja –
Djelovanja na konstrukcije izložene požaru (EN 1991-1-2:2002)
HRN EN 1991-1-3:20XX
Eurokod 1: Djelovanja na konstrukcije – 1-3 dio: Općenita djelovanja –
Opterećenje snijegom (EN 1991-1-3:2003)
HRN EN 1991-1-4:20XX
Eurokod 1: Djelovanja na konstrukcije – 1-4 dio: Općenita djelovanja –
Opterećenje vjetrom (EN 1991-1-4:2005)
HRN EN 1991-1-5:20XX
Eurokod 1: Djelovanja na konstrukcije – 1-5 dio: Općenita djelovanja – Toplinska
djelovanja (EN 1991-1-5:2003)
HRN EN 1991-1-6:20XX
Eurokod 1: Djelovanja na konstrukcije – 1-6 dio: Općenita djelovanja –
Djelovanja tijekom izvedbe (EN 1991-1-6:2005)
HRN EN 1991-1-7:20XX
Eurokod 1: Djelovanja na konstrukcije – 1-7 dio: Općenita djelovanja –
Izvanredna djelovanja (EN 1991-1-7:2006)
HRN EN 1991-3:20XX
Eurokod 1: Djelovanja na konstrukcije – 3. dio: Djelovanja prouzročena kranovima
i drugim strojevima (EN 1991-3:2006)
HRN EN 1993-1-1:20XX
Eurokod 3: Projektiranje čeličnih konstrukcija – dio 1-1: Opća pravila i pravila
za zgrade (EN 1993-1-1:2006)
HRN EN 1993-1-2:20XX
Eurokod 3: Projektiranje čeličnih konstrukcija – dio 1-2: Opća pravila –
Proračun konstrukcija na požarno djelovanje (EN 1993-1-2:2006)
HRN EN 1993-1-3:20XX
Eurokod 3: Projektiranje čeličnih konstrukcija – dio 1-3: Opća pravila – dodatna
pravila za hladnooblikovane elemente i limove (EN 1993-1-3:2006)
HRN EN 1993-1-4:20XX
Eurokod 3: Projektiranje čeličnih konstrukcija – dio 1-4: Opća pravila – dodatna
pravila za nehrđajuće čelike (EN 1993-1-4:2006)
HRN EN 1993-1-5:20XX
Eurokod 3: Projektiranje čeličnih konstrukcija – dio 1-5: Opća pravila –
Pločasti elementi konstrukcija (EN 1993-1-5:2006)
HRN EN 1993-1-6:20XX
Eurokod 3: Projektiranje čeličnih konstrukcija – dio 1-6: Nosivost i stabilnost
ljuski (EN 1993-1-6:2007)
HRN EN 1993-1-7:20XX
Eurokod 3: Projektiranje čeličnih konstrukcija – dio 1-7: Nosivost i stabilnost
poprečno opterećenih ravnih limenih konstrukcija (EN 1993-1-7:2007)
HRN EN 1993-1-8:20XX
Eurokod 3: Projektiranje čeličnih konstrukcija – dio 1-8: Projektiranje veza (EN
1993-1-8:2005)
HRN EN 1993-1-9:20XX
Eurokod 3: Projektiranje čeličnih konstrukcija – dio 1-9: Nosivost čeličnih
konstrukcija na zamor (EN 1993-1-9:2005)
HRN EN 1993-1-10:20XX
Eurokod 3: Projektiranje čeličnih konstrukcija – dio 1-10: Izbor čelika u
pogledu žilavosti i svojstava po debljini (EN 1993-1-10:2005)
HRN EN 1993-1-11:20XX
Eurokod 3: Projektiranje čeličnih konstrukcija – dio 1-11: Projektiranje
konstrukcija sa zategnutim elementima od čelika (EN 1993-1-11:2006)
HRN EN 1993-1-12:20XX
Eurokod 3: Projektiranje čeličnih konstrukcija – dio 1-12: Dodatna pravila za
čelike visoke čvrstoće (EN 1993-1-12:2007)
HRN EN 1993-2:20XX
Eurokod 3: Projektiranje čeličnih konstrukcija – dio 2: Čelični mostovi (EN
1993-2:2006)
HRN EN 1993-3-1:20XX
Eurokod 3: Projektiranje čeličnih konstrukcija – dio 3-1: Tornjevi, jarboli i
dimnjaci – tornjevi i jarboli (EN 1993-3-1:2006)
HRN EN 1993-3-2:20XX
Eurokod 3: Projektiranje čeličnih konstrukcija – dio 3-2: Tornjevi, jarboli i
dimnjaci – dimnjaci (EN 1993-3-2:2006)
HRN EN 1993-4-1:20XX
Eurokod 3: Projektiranje čeličnih konstrukcija – dio 4-1: Silosi (EN
1993-4-1:2007)
HRN EN 1993-4-2:20XX
Eurokod 3: Projektiranje čeličnih konstrukcija – dio 4-2: Spremnici (EN
1993-4-2:2007)
HRN EN 1993-4-3:20XX
Eurokod 3: Projektiranje čeličnih konstrukcija – dio 4-3: Cjevovodi (EN
1993-4-3:2007)
HRN EN 1993-5:20XX
Eurokod 3: Projektiranje čeličnih konstrukcija – dio 5: Piloti (EN 1993-5:2007)
HRN EN 1993-6:20XX
Eurokod 3: Projektiranje čeličnih konstrukcija – dio 6: Nosači kranskih staza
(EN 1993-6:2007)
HRN EN 1997-1:20XX
Eurokod 7: Geotehničko projektiranje – 1. dio: Opća pravila (EN 1997-1:2004)
HRN EN 1997-2:20XX
Eurokod 7: Geotehničko projektiranje – 2. dio: Istraživanje tla i ispitivanje
(EN 1997-2:2007)
HRN EN 1998-1:20XX
Eurokod 8: Projektiranje konstrukcija otpornih na potres – 1. dio: Opća pravila,
potresna djelovanja i pravila za građevine (EN 1998-1:2004)
HRN EN 1998-2:20XX
Eurokod 8: Projektiranje konstrukcija otpornih na potres – 2. dio: Mostovi (EN
1998-2:2005)
HRN EN 1998-3:20XX
Eurokod 8: Projektiranje konstrukcija otpornih na potres – 3. dio: Ocjenjivanje
i obnova zgrada (EN 1998-3:2005)
HRN EN 1998-4:20XX
Eurokod 8: Projektiranje konstrukcija otpornih na potres – 4. dio: Silos, tanks
and pipelines (EN 1998-4:2006)
HRN EN 1998-5:20XX
Eurokod 8: Projektiranje konstrukcija otpornih na potres – 5. dio: Temelji,
potporne konstrukcije i geotehnička pitanja (EN 1998-5:2004).

**PRILOG I**

IZVOĐENJE I ODRŽAVANJE ČELIČNIH KONSTRUKCIJA

I.1 PODRUČJE PRIMJENE

I.1.1. Ovim se prilogom sukladno članku 27. ovoga Propisa propisuju tehnički i
drugi zahtjevi i uvjeti za izvođenje čeličnih konstrukcija te nadzorne radnje i
kontrolni postupci pri izvođenju čeličnih konstrukcija te održavanje čeličnih
konstrukcija građevina, ako ovim Propisom nije drukčije propisano.
I.1.2. Tehnički i drugi zahtjevi i uvjeti iz točke I.1.1 ovoga Priloga određeni
su, odnosno, izvođenje i održavanje čeličnih konstrukcije provodi se prema
normama iz točke I.4.1. i I.4.2. ovoga Priloga, normama na koje te norme upućuju
i odredbama ovoga Priloga, te u skladu s odredbama posebnog propisa.
I.1.3 Na izvođenje i održavanje čelične konstrukcije primjenjuju se i
odgovarajuće norme za izvođenje i održavanje drugih vrsta proizvoda koji se rabe
u čeličnim konstrukcijama u skladu s propisima za te proizvode, osim onih na
koje se odnose Prilozi »A«, »B«, »C«,»D« i »E« ovoga Propisa.

I.2 IZVOĐENJE, NADZORNE RADNJE I KONTROLNI POSTUPCI NA GRADILIŠTU

*I.2.1. Izvođenje*

I.2.1.1 Elementi čelične konstrukcije se izvode od proizvoda od čelika,
proizvedenih prema Prilozima »A do E«, i drugih proizvoda, ili kao
predgotovljeni elementi proizvedeni prema Prilogu »F«, prema projektu čelične
konstrukcije i odredbama ovoga Priloga.

I.3 ODRŽAVANJE ČELIČNIH KONSTRUKCIJA

I.3.1. Radnje u okviru održavanja čeličnih konstrukcija treba provoditi prema
odredbama ovoga Priloga i normama na koje upućuje ovaj Prilog, te odgovarajućom
primjenom odredaba ostalih Priloga ovoga Propisa.

I.4 POPIS NORMA ZA IZVOĐENJE, ZAŠTITU, ODRŽAVANJE, KONTROLU I ISPITIVANJE

*I.4.1 Općenito*

HRN EN 1090-1:20XX Komponente čeličnih i aluminijskih konstrukcija– 1. dio: Opći
uvjeti isporuke
HRN EN 1090-2:20XX Izvedba čeličnih i aluminijskih konstrukcija – 2. dio:
Tehnički zahtjevi za čelične konstrukcije
Tehnički propisi za održavanje čeličnih konstrukcija za vrijeme eksploatacije,
SL 6/65
Tehnički propisi za pregled i ispitivanja nosivih čeličnih konstrukcija, SL
6/65.

*I.4.2. Popis normi prema radnim operacijama*
I.4.2.1. Priprema

HRN EN ISO 9013:2003, Toplinsko rezanje -- Razredba rezova -- Geometrijska
specifikacija proizvoda i dozvoljena odstupanja kakvoće (ISO 9013:2002; EN ISO
9013:2002)
HRN ISO 286-2:, ISO sustav dimenzionalnih tolerancija – 2 dio: Tablice
standardnih stupnjeva tolerancije i graničnih odstupanja za rupe i osovine
HRN CEN/TR 10347, Smjernice za oblikovanje konstrukcijskih čelika u proizvodnji.

I.4.2.2. Zavarivanje

HRN EN 287-1/AC:2007, Provjera osposobljenosti zavarivača -- Zavarivanje
taljenjem -- 1. dio: Čelici (EN 287-1:2004/AC:2004)
HRN EN 287-1:2004, Provjera osposobljenosti zavarivača -- Zavarivanje taljenjem
-- 1. dio: Čelici (EN 287-1:2004)
HRN EN 1011-1/A1:2003, Zavarivanje -- Preporuke za zavarivanje metalnih
materijala -- 1. dio: Opće upute za elektrolučno zavarivanje (EN
1011-1:1998/A1:2002)
HRN EN 1011-1/A2:2007, Zavarivanje -- Preporuke za zavarivanje metalnih
materijala -- 1. dio: Opće upute za elektrolučno zavarivanje (EN
1011-1:1998/A2:2003)
HRN EN 1011-1:1999, Zavarivanje -- Preporuke za zavarivanje metalnih materijala
-- 1. dio: Opće upute za elektrolučno zavarivanje (EN 1011-1:1998)
HRN EN 1011-2:2002, Zavarivanje -- Preporuke za zavarivanje metalnih materijala
-- 2. dio: Elektrolučno zavarivanje feritnih čelika (EN 1011-2:2001)
HRN EN 1011-3:2001, Zavarivanje -- Preporuke za zavarivanje metalnih materijala
-- 3. dio: Elektrolučno zavarivanje nehrđajućih čelika (EN 1011-3:2000)
HRN EN 1418:1999, Zavarivačko osoblje -- Provjera osposobljenosti rukovatelja za
elektrolučno zavarivanje i elektrootporno zavarivanje pri potpuno mehaniziranom
i automatiziranom zavarivanju metalnih materijala (EN 1418:1997)
HRN EN ISO 3834-1:2007, Zahtjevi za kvalitetu zavarivanja taljenjem metalnih
materijala -- 1. dio: Kriteriji za izbor odgovarajuće razine zahtjeva za
kvalitetu (ISO 3834-1:2005; EN ISO 3834-1:2005)
HRN EN ISO 3834-2:2007, Zahtjevi za kvalitetu zavarivanja taljenjem metalnih
materijala -- 2. dio: Sveobuhvatni zahtjevi za kvalitetu (ISO 3834-2:2005; EN
ISO 3834-2:2005)
HRN EN ISO 3834-3:2007, Zahtjevi za kvalitetu zavarivanja taljenjem metalnih
materijala -- 3. dio: Standardni zahtjevi za kvalitetu (ISO 3834-3:2005; EN ISO
3834-3:2005)
HRN EN ISO 3834-4:2007, Zahtjevi za kvalitetu zavarivanja taljenjem metalnih
materijala -- 4. dio: Osnovni zahtjevi za kvalitetu (ISO 3834-4:2005; EN ISO
3834-4:2005)
HRN EN ISO 3834-5:2007, Zahtjevi za kvalitetu zavarivanja taljenjem metalnih
materijala -- 5. dio: Dokumenti kojih se treba pridržavati za traženje
usklađivanja prema zahtjevima za kvalitetu prema ISO 3834-2, ISO 3834-3 ili ISO
3834-4 (ISO 3834-5:2005; EN ISO 3834-5:2005)
HRN EN ISO 4063:2001, Zavarivanje i srodni postupci -- Nomenklatura postupaka i
referentni brojevi (ISO 4063:1998; EN ISO 4063:2000)
HRN EN ISO 5817:2004, Zavarivanje -- Zavari nastali taljenjem u čeliku, niklu,
titanu i njihovim legurama (zavarivanje elektronskim snopom isključeno) --
Razine kakvoće s obzirom na nepravilnosti (ISO 5817:2003; EN ISO 5817:2003)
HRN EN ISO 9692-1:2004, Zavarivanje i srodni postupci -- Preporuke za pripremu
spoja -- 1. dio: Ručno elektrolučno zavarivanje, MIG/ MAG zavarivanje, plinsko
zavarivanje, TIG zavarivanje i zavarivanje elektronskim snopom (ISO 9692-1:2003;
EN ISO 9692-1:2003)
HRN EN ISO 9692-2:1999, Zavarivanje i srodni procesi -- Priprema spoja -- 2.
dio: Zavarivanje čelika pod praškom (ISO 9692-2:1998; EN ISO 9692-2:1998 +
Ispravak:1999)
HRN EN ISO 13916:1999, Zavarivanje -- Upute za mjerenje temperature
predgrijavanja, međuslojne temperature i održavanje temperature predgrijavanja
(ISO 13916:1996; EN ISO 13916:1996)
HRN EN ISO 14373: Elektrootporno zavarivanje – Postupak za točkasto zavarivanje
nezaštićenih i zaštićenih niskougljičnih čelika (Iso 14373:2006)
HRN EN ISO 14554-1:2001, Zahtjevi za kakvoću zavarivanja -- Elektrootporno
zavarivanje metalnih materijala -- 1. dio: Sveobuhvatni zahtjevi za kakvoću (ISO
14554-1:2000; EN ISO 14554-1:2000)
HRN EN ISO 14554-2:2001, Zahtjevi za kakvoću zavarivanja -- Elektrootporno
zavarivanje metalnih materijala -- 2. dio: Osnovni zahtjevi za kakvoću (ISO
14554-2:2000; EN ISO 14554-2:2000)
HRN EN ISO 14555:2001, Zavarivanje -- Elektrolučno zavarivanje svornjaka od
metalnih materijala (ISO 14555:1998; EN ISO 14555:1998)
HRN EN ISO 14731: Koordinacija kod zavarivanja – Dužnosti i odgovornosti (ISO
14731:2006)
HRN EN ISO 15609-1: Specifikacija i klasifikacija postupaka zavarivanja za
metalne materijale -- Specifikacija postupka zavarivanja -- 1. dio: Lučno
zavarivanje (EN ISO 15609-1:2004)
HRN EN ISO 15609-4:2007, Specifikacija i kvalifikacija postupaka zavarivanja za
metalne materijale -- Specifikacija postupka zavarivanja -- 4. dio: Zavarivanje
laserom (ISO 15609-4:2004; EN ISO 15609-4:2004)
HRN EN ISO 15609-5:2007, Specifikacija i kvalifikacija postupaka zavarivanja za
metalne materijale -- Specifikacija postupka zavarivanja -- 5. dio:
Elektrootporno zavarivanje (ISO 15609-5:2004; EN ISO 15609-5:2004)
HRN EN ISO 15610:2004, Specifikacija i kvalifikacija postupaka zavarivanja za
metalne materijale -- Kvalifikacija na osnovi ispitanih dodatnih i potrošnih
materijala za zavarivanje (ISO 15610:2003; EN ISO 15610:2003)
HRN EN ISO 15611:2004, Specifikacija i kvalifikacija postupaka zavarivanja za
metalne materijale -- Kvalifikacija na osnovi prethodnog zavarivačkog iskustva
(ISO 15611:2003; EN ISO 15611:2003)
HRN EN ISO 15612:2004, Specifikacija i kvalifikacija postupaka zavarivanja za
metalne materijale -- Kvalifikacija prihvaćenjem normiranoga zavarivačkog
postupka (ISO 15612:2004; EN ISO 15612:2004)
HRN EN ISO 15613:2008, Specifikacija i kvalifikacija postupaka zavarivanja za
metalne materijale -- Kvalifikacija pri pokusnome zavarivanju (ISO 15613:2004;
EN ISO 15613:2004)
HRN EN ISO 15614-1:2007, Specifikacija i kvalifikacija postupaka zavarivanja za
metalne materijale -- Ispitivanje postupka zavarivanja -- 1. dio: Elektrolučno i
plinsko zavarivanje čelika te elektrolučno zavarivanje nikla i legura nikla (ISO
15614-1:2004; EN ISO 15614-1:2004)
HRN EN ISO 115614-11:2003, Specifikacija i odobravanje postupaka zavarivanja za
metalne materijale -- Ispitivanje postupka zavarivanja -- 11. dio: Zavarivanje
elektronskim snopom i laserom (ISO 15614-11:2002; EN ISO 15614-11:2002)
HRN EN ISO 115614-13:2007, Specifikacija i kvalifikacija postupaka zavarivanja
za metalne materijale -- Ispitivanje postupka zavarivanja -- 12. dio:
Elektrootporno točkasto, šavno i bradavičasto zavarivanje (ISO 15614-12:2004; EN
ISO 15614-12:2004)
HRN EN ISO 15620:2002, Zavarivanje -- Zavarivanje metalnih materijala trenjem
(ISO 15620:2000; EN ISO 15620:2000)
HRN EN ISO 16432:, Elektrootporno zavarivanje – Postupak za bradavičasto
zavarivanje niskougljičnih čelika bez prevlake ili s prevlakom, primjenom
bradavičastog spoja s nadvišenjem (ISO 16432:2006)
HRN EN ISO 16433:, Elektrootporno zavarivanje – Postupak za kontinuirane zavare
niskougljičnih čelika bez prevlake ili sa prevlakom (ISO 16433:2006)
HRN CEN ISO/TR 3834-6:, Zahtjevi kvalitete za zavarivanje taljenjem metalnih
materijala – 6. dio: Smjernice za formiranje norme ISO 3834 (ISO/TR 3834-6:2007)
HRN EN 14555:2001, Zavarivanje -- Elektrolučno zavarivanje svornjaka od metalnih
materijala (ISO 14555:1998; EN ISO 14555:1998).

I.4.2.3. Ispitivanja

HRN EN 473/A1:2007, Nerazorno ispitivanje -- Kvalifikacija i potvrđivanje
osoblja u nerazornom ispitivanju -- Opća načela (EN 473:2000/A1:2005)
HRN EN 473:199, Nerazorno ispitivanje -- Kvalifikacija i potvrđivanje osoblja u
nerazornom ispitivanju -- Opća načela (ISO 473:1982)
HRN EN 571-1:2002, Nerazorno ispitivanje -- Ispitivanje penetrantima -- 1. dio:
Opća načela (EN 571-1:1997)
HRN EN 970:2000, Nerazorno ispitivanje zavara nastalih taljenjem -- Vizualno
ispitivanje (EN 970:1997)
HRN EN 1290/A1:2003, Nerazorno ispitivanje zavara -- Ispitivanje zavarenih
spojeva magnetskim česticama (EN 1290:1998/A1:2002)
HRN EN 1290/A2:2008, Nerazorno ispitivanje zavara -- Ispitivanje zavarenih
spojeva magnetskim česticama (EN 1290:1998/A2:2003)
HRN EN 1290:2000, Nerazorno ispitivanje zavara -- Ispitivanje zavarenih spojeva
magnetskim česticama (EN 1290:1998)
HRN EN 1435/A1:2003, Nerazorno ispitivanje zavara -- Radiografsko ispitivanje
zavarenih spojeva (EN 1435:1997/A1:2002)
HRN EN 1435/A2:2008, Nerazorno ispitivanje zavara -- Radiografsko ispitivanje
zavarenih spojeva (EN 1435:1997/A2:2003)
HRN EN 1435:2000, Nerazorno ispitivanje zavara -- Radiografsko ispitivanje
zavarenih spojeva (EN 1435:1997)
HRN EN 1713/A1:2003, Nerazorno ispitivanje zavara -- Ispitivanje ultrazvukom --
Karakterizacija indikacija u zavarima (EN 1713:1998/A1:2002)
HRN EN 1713/A2:2008, Nerazorno ispitivanje zavara -- Ispitivanje ultrazvukom --
Karakterizacija indikacija u zavarima (EN 1713:1998/A2:2003)
HRN EN 1713:2000, Nerazorno ispitivanje zavara -- Ispitivanje ultrazvukom --
Karakterizacija indikacija u zavarima (EN 1713:1998)
HRN EN 1714/A1:2003, Nerazorno ispitivanje zavara -- Ispitivanje zavarenih
spojeva ultrazvukom (EN 1714:1997/A1:2002)
HRN EN 1714/A2:2008, Nerazorno ispitivanje zavara -- Ispitivanje zavarenih
spojeva ultrazvukom (EN 1714:1997/A2:2003)
HRN EN 1714:2000, Nerazorno ispitivanje zavara -- Ispitivanje zavarenih spojeva
ultrazvukom (EN 1714:1997)
HRN EN 10160:2001: Ultrazvučno ispitivanje plosnatih čeličnih proizvoda s
debljinom jednakom ili većom od 6 mm (tehnika odjeka) (EN 10160:1999)
HRN EN 12062/A1:2003, Nerazorno ispitivanje zavara -- Opća pravila za metalne
materijale (EN 12062:1997/A1:2002)
HRN EN 12062/A2:2008, Nerazorno ispitivanje zavara -- Opća pravila za metalne
materijale (EN 12062:1997/A2:2003)
HRN EN 12062:2000, Nerazorno ispitivanje zavara -- Opća pravila za metalne
materijale (EN 12062:1997)
HRN EN ISO 6507-1:1999, Metalni materijali -- Ispitivanje tvrdoće prema Vickersu
-- 1. dio: Ispitna metoda (ISO 6507-1:1997; EN ISO 6507-1:1997)
HRN EN ISO 6507-2:2001, Metalni materijali -- Ispitivanje tvrdoće prema Vickersu
-- 2. dio: Provjeravanje ispitnih uređaja (ISO 6507-2:1997; EN ISO 6507-2:1997)
HRN EN ISO 6507-3:2001, Metalni materijali -- Ispitivanje tvrdoće prema Vickersu
-- 3. dio: Umjeravanje etalonskih pločica (ISO 6507-3:1997; EN ISO 6507-3:1997)
HRN EN ISO 6507-4:2008, Metalni materijali -- Ispitivanje tvrdoće prema Vickersu
-- 4. dio: Tablice vrijednosti tvrdoća (ISO 6507-4:2005; EN ISO 6507-4:2005)
HRN EN ISO 9018:2004, Razorno ispitivanje zavara metalnih materijala -- Vlačno
ispitivanje križnih i preklopnih spojeva (ISO 9018:2003; EN ISO 9018:2003)
HRN EN ISO 10447: Elektrootporno zavarivanje – Ispitivanje ljuštenjem i
siječenjem mjesta otpora i bradavičastog zavara (ISO 10447:2008)

I.4.2.4. Montaža

HRN EN 1337-11:2002, Konstrukcijski ležajevi -- 11. dio: Prijevoz, skladištenje
i ugradnja (EN 1337-11:1997)
HRN ISO 4463-1:20XX, Metode mjerenja u zgradarstvu – iskolčavanje – Part 1:
Planiranje i organizacija, postupci mjerenja, kriteriji prihvaćanja
HRN ISO 7976-1:20XX, Tolerancije u zgradarstvu – Metode mjerenja zgrada i
proizvoda koji čine zgradu – 1. dio: Metode i uređaji za mjerenje
HRN ISO 7976-2:20XX, Tolerancije u zgradarstvu – Metode mjerenja zgrada i
proizvoda koji čine zgradu – 2. dio: Određivanje geodetskih točaka
HRN EN 17123-1:2004, Optika i optički instrumenti -- Terenski postupci za
ispitivanje geodetskih instrumenata i instrumenata izmjere -- 1. dio: Teorija
(ISO 17123-1:2002)
HRN EN 17123-2:2004, Optika i optički instrumenti -- Terenski postupci za
ispitivanje geodetskih instrumenata i instrumenata izmjere -- 2. dio: Niveliri
(ISO 17123-2:2001)
HRN EN 17123-3:2004, Optika i optički instrumenti -- Terenski postupci za
ispitivanje geodetskih instrumenata i instrumenata izmjere -- 3. dio: Teodoliti
(ISO 17123-3:2001)
HRN EN 17123-4:2004, Optika i optički instrumenti -- Terenski postupci za
ispitivanje geodetskih instrumenata i instrumenata izmjere -- 4. dio:
Elektrooptički daljinomjeri (EDM instrumenti) (ISO 17123-4:2001)
HRN EN 17123-6:2004, Optika i optički instrumenti -- Terenski postupci za
ispitivanje geodetskih instrumenata i instrumenata izmjere -- 6. dio: Rotirajući
laseri (ISO 17123-6:2003).

I.4.2.5. Zaštita od korozije

HRN EN 14616:20XX, Toplinsko špricanje – Preporuke za toplinsko špricanje
HRN EN 15311:20XX, Toplinsko špricanje – Elementi s vruće špricanom prevlakom –
Tehnički uvjeti isporuke
HRN EN ISO 1461:2001, Vruće pocinčane prevlake na željeznim i čeličnim
predmetima -- Specifikacije i metode ispitivanja (ISO 1461:1999; EN ISO
1461:1999)
HRN EN ISO 2063:2007, Toplinsko naštrcavanje -- Metalne i druge anorganske
prevlake -- Cink, aluminij i njihove legure (ISO 2063:2005; EN ISO 2063:2005)
HRN EN ISO 2808:2004, Boje i lakovi -- Određivanje debljine filma (ISO
2808:1997; EN ISO 2808:1999)
HRN EN ISO 8501-1:2007, Priprema čeličnih podloga prije nanošenja boja i srodnih
proizvoda -- Vizuelna procjena čistoće površine -- 1. dio: Stupnjevi hrđanja i
stupnjevi pripreme nezaštićenih čeličnih površina i čeličnih površina nakon
potpunog uklanjanja prethodnih prevlaka (ISO 8501-1:2007; EN ISO 8501-1:2007)
HRN EN ISO 8501-2:2006, Priprema čeličnih podloga prije nanošenja boja i srodnih
proizvoda -- Vizualna procjena čistoće površine -- 2. dio: Stupnjevi pripreme
prethodno zaštićenih čeličnih površina nakon mjestimičnog uklanjanja prethodnih
prevlaka (ISO 8501-2:1994; EN ISO 8501-2:2001)
HRN EN ISO 8503-1:1999, Priprema čeličnih podloga prije nanošenja boja i srodnih
proizvoda -- Svojstva hrapavosti površina čeličnih podloga čišćenih mlazom
abraziva -- 1. dio: Specifikacije i definicije ISO komparatora profila površine
za procjenu površina čišćenih mlazom abraziva (ISO 8503-1:1988; EN ISO
8503-1:1995)
HRN EN ISO 8503-2:1999, Priprema čeličnih podloga prije nanošenja boja i srodnih
proizvoda -- Svojstva hrapavosti površina čeličnih podloga čišćenih mlazom
abraziva -- 2. dio: Metoda stupnjevanja profila površine čelika čišćenog mlazom
abraziva -- Postupak s komparatorom (ISO 8503-2:1988; EN ISO 8503-2:1995)
HRN EN ISO 12944-1:1999, Boje i lakovi -- Zaštita od korozije čeličnih
konstrukcija zaštitnim sustavom boja -- 1. dio: Opći uvod (ISO 12944-1:1998; EN
ISO 12944-1:1998)
HRN EN ISO 12944-2:1999, Boje i lakovi -- Zaštita od korozije čeličnih
konstrukcija zaštitnim sustavom boja -- 2. dio: Razredba okoliša (ISO
12944-2:1998; EN ISO 12944-2:1998)
HRN EN ISO 12944-3:1999, Boje i lakovi -- Zaštita od korozije čeličnih
konstrukcija zaštitnim sustavom boja -- 3. dio: Razmatranje oblikovanja (ISO
12944-3:1998; EN ISO 12944-3:1998)
HRN EN ISO 12944-4:1999, Boje i lakovi -- Zaštita od korozije čeličnih
konstrukcija zaštitnim sustavom boja -- 4. dio: Vrste površina i priprema
površina (ISO 12944-4:1998; EN ISO 12944-4:1998)
HRN EN ISO 12944-5:1999, Boje i lakovi -- Zaštita od korozije čeličnih
konstrukcija zaštitnim sustavom boja -- 5. dio: Zaštitni sustavi boja (ISO
12944-5:1998; EN ISO 12944-5:1998)
HRN EN ISO 12944-6:1999, Boje i lakovi -- Zaštita od korozije čeličnih
konstrukcija zaštitnim sustavom boja -- 6. dio: Metode laboratorijskih
ispitivanja svojstava (ISO 12944-6:1998; EN ISO 12944-6:1998)
HRN EN ISO 12944-7:1999, Boje i lakovi -- Zaštita od korozije čeličnih
konstrukcija zaštitnim sustavom boja -- 7. dio: Izvođenje i nadzor radova
bojenja (ISO 12944-7:1998; EN ISO 12944-7:1998)
HRN EN ISO 12944-8:1999, Boje i lakovi -- Zaštita od korozije čeličnih
konstrukcija zaštitnim sustavom boja -- 8. dio: Razvoj specifikacija za nove
radove i održavanje (ISO 12944-8:1998; EN ISO 12944-8:1998)
HRN EN ISO 14713:2001, Zaštita od korozije željeznih i čeličnih konstrukcija --
Cinkove i aluminijske prevlake -- Smjernice (ISO 14713:1999; EN ISO 14713:1999)
HRN ISO 19840:2007, Boje i lakovi -- Zaštita čeličnih konstrukcija od korozije
sustavima zaštitne boje -- Mjerenje i kriteriji prihvaćanja za debljinu suhih
filmova na hrapavim površinama (ISO 19840:2004)
HRN ISO 8501-3:20XX, Priprema čeličnih podloga prije nanošenja boja i pripadnih
proizvoda -- Vizualna procjena čistoće površine -- 3. dio: Stupnjevi pripreme
zavara, rezanih površina i drugih površina sa površinskim nepravilnostima.

I.4.2.6. Tolerancije

HRN EN ISO 13920:1999, Zavarivanje -- Opća dopuštena odstupanja za zavarene
konstrukcije -- Dimenzije za dužine i kutove -- Oblik i položaj (ISO 13920:1996;
EN ISO 13920:1996).

I.4.3. Ostalo

HRN EN 508-1:20XX, Proizvodi za krovove od lima – Karakteristike samonosivih
proizvoda od čelika, aluminija ili nehrđajućeg čelika – 1 dio: Čelik
HRN EN 508-3:20XX, Proizvodi za krovove od lima – Karakteristike samonosivih
proizvoda od čelika, aluminija ili nehrđajućeg čelika – 3 dio: Nehrđajući čelik
HRN ISO 2859-5:20XX, Postupci uzorkovanja za kontrolu prema atributima -- 5.
dio: Sustav planskog slijednog uzorkovanja, indeksiran prema prihvatljivoj
razini kakvoće (AQL) za kontrolu po skupinama (ISO 2859-1:1989).

Ostalo, NN 112/2008-3269
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)